imam  Al Nawawi  40 Hadith   தொகுதி  பாடத்திட்டம் மீதான  தவறான  புரிந்துணைர்வை  களைவதற்கு  கல்வி அமைச்சு  தயாராய் உள்ளது

கோலாலம்பூர்ர், ஆக 28 – நாடு முழுவதிலும் உள்ள பள்ளிகளில் அமல்படுத்தப்படவிருக்கும் Imam Al -Nawawi 40 Hadith தொகுதிகள் பாடத் திட்டம் அமலாக்கம் தொடர்பான தவறான புரிந்துணர்வை களைவதற்கு கல்வி அமைச்சு தயாராய் உள்ளது. அந்த பாடத்திட்ட அமலாக்கம் பல்வேறு ஆருடங்களை ஏற்படுத்தியிருப்பதாக சில அரசு சார்பற்ற இயக்கங்கள் தெரிவித்திருக்கும் தங்களது கவலையினால் சிலர் குழப்பம் அடைந்துள்ளதாக கல்வித்துறை துணையமைச்சர் Lim Hui Ying தெரிவித்தார். இந்த பாட அமலாக்கத்தில் முஸ்லீம் ஆசிரியர்கள் மற்றும் முஸ்லீம் மாணவர்கள் மட்டுமே சம்பந்தப்பட்டுள்ளனர் என்பதை அவர் மீண்டும் மறுஉறுதிப்படுத்தினார்.

எனவே அரசு சார்பற்ற இயக்கங்கள் இது குறித்து கவலைப்பட வேண்டியதில்லை. அவர்களது கவலையை நாங்கள் புரிந்துகொண்டுள்ளோம். அமைச்சு நிலையில் நாங்கள் ஏற்கனவே அவர்களை சந்தித்து இது குறித்து விவாதித்திருக்கிறோம் என Lim Hui Yiag தெரிவித்தார். 40 Hadith தொகுதி பாடத்திடடம் முஸ்லீம் மாணவர்கள் மற்றும் ஆசிரியர்கள் மட்டுமே சம்பந்தப்பட்டிருப்பார்கள் என்பதை அனைவரும் தெரிந்துகொண்டுள்ளனர். இந்த விவகாரத்தை இனியும் தொடரக்கூடாது என அவர் கேட்டுக்கொண்டார்.

 Tags
any confusion over 40 Hadith Module

Ministry ready to clear up


பெட்ரோல் நிலைய கடையில் கார் புகுந்தது ; முதியவரும், இரு பேரப்பிள்ளைகளும் காயம்

மலாக்கா, புக்கிட் ரம்பாய், எண்ணெய் நிலையத்திலுள்ள, பல்நோக்கு கடையில், கட்டுப்பாட்டை இழந்த கார் ஒன்று புகுந்து விபத்துக்குள்ளானது.

நேற்றிரவு மணி ஏழு வாக்கில் நிகழ்ந்த அவ்விபத்தில், காரை செலுத்திய 69 வயது முதியவரும், அவரது 12 மற்றும் 13 வயது பேரப்பிள்ளைகளும் சிராப்பு காயங்களுக்கு இலக்காகினர்.

எனினும், அச்சம்பவத்தில், இதர வாடிக்கையாளர்களோ, பணியாளர்களோ யாரும் காயமடையவில்லை.

எண்ணெய் நிலையத்தில், தமது காருக்கு எரிபொருளை நிரப்பி விட்டு, காரை இயக்க முற்பட்ட போது, அம்முதியவர் தவறுதலாக எண்ணெய் பெடலை அழுத்தியதால், கார் அங்கிருந்த பல்நோக்கு கடையில் புகுந்ததாக, மலாக்கா தெங்ஙா மாவட்ட போலீஸ் தலைவர் அசிஸ்டன் கமிஸ்னர் கிறிஸ்தோபர் பாதிட் தெரிவித்தார்.

 Tags
at gas station

Elderly

grandson injured

in car crash

shop


மைத்துனரை கொன்ற ஆடவருக்கு 30 ஆண்டுகள் சிறை, 17 பிரம்படிகள்

மம்பாவ், ஆக 19 – தமது பிள்ளைகளுக்கான பாதுகாப்பு உரிமையைப் பெறுவதில் ஏற்பட்ட தகராற்றில் தமது மைத்துனரை கொலை செய்ததற்காகவும் மற்றொருவருக்கு காயம் விளைவித்தற்காகவும் 34 வயது Taufik Hidayah Abdullah-வுக்கு 30 ஆண்டுகள் சிறை, 17 பிரம்படிகள் தண்டனை விதித்து தீர்ப்பளிக்கப்பட்டுள்ளது.

முன்னாள் தொழிற்சாலை ஊழியரான அவர் ஏழு ஆண்டுகளுக்கு முன்பு இக்குற்றத்தைப் நெகிரி செம்பிலான், மம்பாவில் (Mambau) புரிந்துவிட்டு கெடாவிற்கு தப்பியோடியப் பின் அங்கு கைது செய்யப்பட்டார்.

கொலை குற்றத்திற்காக அவருக்கு 30 ஆண்டுகள் சிறை, 12 பிரம்படிகளும் வழங்கப்பட்ட நிலையில் காயம் விளைவித்த குற்றத்திற்காக 8 ஆண்டுகள் சிறை, 5 பிரம்படிகளும் வழங்கப்பட்டன.

இருப்பினும் அந்த இரு தண்டனைகளும் ஒரு சேர கைது செய்யப்பட்ட 2017 -ஆம் ஆண்டு தொடங்கி நிறைவேற்றப்பட நீதிபதி தீர்ப்பு வழங்கினார்.

 Tags
30 years’ jail

whipping for man

who killed in-law


கர்ப்பிணி மருத்துவர் உயிரிழந்த சம்பவம் ; மன அழுத்தம், மனநல ஆரோக்கியம் தொடர்பான நிர்வாகம் மேம்படுத்தப்படுகிறது

மருத்துவ பணியாளர்களிடையே, மன அழுத்தம் மற்றும் மனநல ஆரோக்கியம் தொடர்பான பிரச்சனைகளை கையாளும் நடைமுறைகளை மேம்படுத்த சுகாதார அமைச்சு தயாராக உள்ளது.

தற்போது நடைமுறையிலுள்ள, ஆலோசக சேவையும், HEAL 15555 இணைப்பு சேவையும் போதுமானது என, சுகாதார அமைச்சர் டாக்டர் ஜாலிஹா முஸ்தபா தெரிவித்தார்.

அவற்றை தவிர்த்து வேறு சேவைகள் அவசியமானால், சுகாதார அமைச்சு கட்டாயம் தயார் செய்யுமென அமைச்சர் சொன்னார்.

அதனால், பிரச்சனையை எதிர்நோக்கும் மருத்துவ பணியாளர்கள், அந்த உதவி சேவைகளை பெறலாம்.

அண்மையில், கர்ப்பிணி மருத்துவர் உயிரிழந்த சம்பவம், ஒட்டு மொத்த சுகாதார அமைச்சின் பணியாளர்களிடையே தாக்கத்தை ஏற்படுத்தியுள்ளது. அதுபோன்ற சம்பவம் மீண்டும் நிகழாமல் இருப்பது உறுதிச் செய்யப்படுமெனவும் அமைச்சர் சொன்னார்.

இம்மாத தொடக்கத்தில், வீட்டில் சுயநினைவை இழந்த நிலையில் காணப்பட்ட நான்கு மாத கர்ப்பிணி மருத்துவர் ஒருவர் உயிரிழந்த சம்பவம் தொடர்பில், டாக்டர் ஜாலிஹா இவ்வாறு கருத்துரைத்தார்.

 Tags
hamil maut:

Kes doktor

kesihatan mental

KKM tambah baik

pengurusan tekanan


ATM பணத்துடன் நிறுத்தி வைக்கப்பட்டிருந்த பாதுகாவலர் வேனை லாகவமாக ஓட்டிச் சென்ற கொள்ளையன்

இந்தோனேசியா, பிப் 1 – ஜாவா பாராட்டில், வங்கியின் ATM பணப்பட்டுவாடா இயந்திரத்தில் செலுத்துவதற்காக 48 லட்சம் ரூபியா பணத்துடன் நிறுத்தி வைக்கப்பட்டிருந்த, பாதுகாவலர் நிதுவனத்தின் வேனை, கொள்ளையன் ஒருவன் லாவகமாக எடுத்துச் செல்லும் காணொளி வைரலாகியுள்ளது.

வங்கி முன் வேனை நிறுத்தி விட்டு, அதன் பின்புறத்தில் நின்றுக் கொண்டு பாதுகாவலர்கள் உரையாடிக் கொண்டே தங்கள் கைப்பேசியை பார்த்துக் கொண்டிருக்கும் போது, முகமூடி அணிந்த ஆடவன் ஒருவன் யாரும் அறியாமல் வேனின் பக்கவாட்டு வழியே அதில் ஏறி மிகவும் நிதானமாக அதனை இயக்கி எடுத்துச் செல்லும் காட்சிகள் அந்த காணொளியில் இடம் பெற்றுள்ளன.

பாதுகாவலர்களின் கவனக்குறைவால், அவ்வாடவன் வேனை மிக வேகமாக செலுத்தி அவ்விடத்தை விட்டு தப்பிச் சென்றான்.

எனினும், சம்பவம் நிகழ்ந்த 72 மணி நேரத்திற்குள், அந்த கொள்ளையனும், அவனுக்கு உடந்தையாக செயல்பட்ட இதர இருவரும் கைதுச் செய்யப்பட்டனர்.

 Tags
ran away with the

security company's van

The robbers


ஜோகூர் சுல்தானைச் சந்தித்தார் அன்வார்

ஜோகூர், செப் 4 – ஜோகூர் சுல்தான், சுல்தான் இப்ராஹிமை பிரதமர் டத்தோ ஶ்ரீ அன்வார் இப்ராஹிம் நேற்று காலை சந்தித்து பேச்சு நடத்தியுள்ளார்.

இச்சந்திப்பு ஜோகூர் பாருவில் உள்ள இஸ்தானா புகிட் பெலாங்கியில் (Bukit Pelangi) இடம் பெற்றது.

சுமார் ஒரு மணி நேரம் நடந்த இச்சந்திப்பில் ஜோகூர் பட்டத்து இளவரசர் Tunku Ismail Ibni Sultan Ibrahim-மும் உடன் இருந்துள்ளார்.

 Tags
SULTAN IBRAHIM GRANTS AUDIENCE

TO PRIME MINISTER


வைரலாகியிருக்கும் திருநங்கையரின்  கர்ப்ப கால போட்டோ ஷூட்

கேரளா, பிப் 7 – இந்தியா, கேரளாவைச் சேர்ந்த திருநங்கையரின் கர்ப்ப கால போட்டோ ஷூட் , சமூக வலைத்தளங்களில் பரவலாக பகிரப்பட்டு வருகின்றது.

ஹார்மோன் சிகிச்சையை ஒத்தி வைத்திருக்கும் மாற்றுப் பாலின காதலர்களான 21 வயது ஜியாவும், 23 வயது சஹத்தும் விரைவில் குழந்தையைப் பெற்றுக் கொள்ளவிருக்கின்றனர்.

தன்னை பெண்ணாக அடையாளப் படுத்தியிருக்கும் ஜியா பிறப்பில் ஓர் ஆண். பெண்ணாக பிறந்து ஆணாக மாறியிருக்கும் சஹாத் தற்போது கருவுற்றிருக்கின்றார்.

பெற்றோர் ஆகவிருக்கும் அந்த தம்பதியருக்கு சமூக வலைத்தளத்தில் வாழ்த்துகள் குவிந்து வருகின்றன.

திருநங்கை சமூகத்தில் தம்பதியர் பொதுவாக சொந்தமாக குழந்தையைப் பெற்றுக் கொள்வது இல்லை என்பதால், ஜியா, சஹாத் தம்பதியரின் கர்ப்பம் இந்தியாவில் மிக அரியதாக பார்க்கப்படுகிறது.

இந்தியாவில் சுமார் 20 லட்சம் திருநங்கையர்கள் இருக்கும் வேளையில் , 2014 -ஆம் ஆண்டில் இதர பாலினங்களைப் போன்றே திருநங்கையரும் சம உரிமையைப் பெற்றிருப்பதாக அந்நாட்டு உச்சமன்றம் தீர்ப்பளித்தது.

எனினும், இன்னும் திருநங்கைகளைத் தப்பான பார்வையிலே சமூகத்தினர் பார்க்கும் வேளை, அந்நாட்டில் அந்த பாலினத்தவர் கல்வி – சுகாதார பராமரிப்பை பெறுவதில் சிக்கலை சந்தித்து வருகின்றனர்.

 Tags
photos went viral

The transgender couple

whose pregnancy


முரட்டுத் தனமாக செயல்படும் போலீஸ் அதிகாரிகள் மீது கடும் நடவடிக்கை துணை ஐ.ஜி.பி அயூப் கான் எச்சரிக்கை

கோலாலம்பூர், அக் 5 – தங்களது பணியின்போது முரட்டுத்தனமாக செயல்படும் போலீஸ் அதிகாரிகளுக்கு எதிராக கடுமையான நடவடிக்கை எடுக்கப்படும் என மலேசிய போலீஸ் படையின் துணைத்தலைவர் டத்தோஸ்ரீ அயூப் கான் எச்சரித்திருக்கிறார். கடந்த 10 வாரங்களில் சிலாங்கூர், கோலாலம்பூர், ஜோகூர், நெகிரி செம்பிலான், பேரா மற்றும் கெடாவில் 70 போலீஸ் அதிகாரிகள் கைது செய்யப்பட்டனர். கடத்தல், திருட்டு, போதைப் பொருள் கடத்தல் போன்ற குற்றங்களில் ஈடுபட்டதன் தொர்பில் அவர்கள் கைது செய்யப்பட்டதாக அயூப் கான் தெரிவித்தார்.

கடந்த ஜனவரி மற்றும் ஜூலை மாதத்திற்கிடையே 62 போலீஸ் அதிகாரிகள் மற்றும் நூற்றுக்கும் மேற்பட்டோர் மீது பல்வேறு குற்றங்களுக்காக ஒழுங்கு நடவடிக்கை எடுக்கப்பட்டதையும் அவர் சுட்டிக்காட்டினார். கடந்த ஆண்டு மட்டும் போலீஸ் படையிலிருந்து பல்வேறு நிலைகளைச் சேர்ந்த 154 அதிகாரிகள் நீக்கப்பட்டதாகவும் அயூப் கான் கூறினார். அண்மையில் செப்டம்பர் 26ஆம் தேதி கடத்தல் ,தவறுதலாக தடுத்து வைக்கப்பட்டது, மற்றும் தாக்குதல் நடத்தியதில் சம்பந்தப்பட்ட போலீஸ் நிலயத்தின் பொறுப்பு அதிகாரி ஒருவர் உட்பட ஐந்து போலீஸ்காரர்கள் செராசில் கைது செய்யப்பட்டதாகவும் அயூப் கான் தெரிவித்தார்.

 Tags
Bukit Aman

will not compromise when it comes to rogue


பக்காத்தான்  ஹராப்பான் ஒற்றுமை அரசு வலுவுடன்  இருக்கிறது  டத்தோஸ்ரீ அன்வார்

ஜோர்ஜ் டவுன், ஆக 6 – தற்போது பக்காத்தான் – தேசிய முன்னணி கூட்டணியுடன், சரவாக்கின் GPS , சபாவின் GRS ஆகிய கூட்டணியோடு இணைந்து இந்நாட்டு வரலாற்றில் மிகவம் வலுவான அரசாங்கத்தை உருவாக்கியிருக்கிறோம் என பிரதமர் டத்தோஸ்ரீ அன்வார் தெரிவித்தார். பக்காத்தான் ஹராப்பான் – தேசிய முன்னணி கூட்டணியின் புதிய Vest அல்லது மேலாடையுடன் பிரதமர் டத்தோஸ்ரீ அன்வார் இப்ராஹிம் நேற்றிரவு பினாங்கில் தேர்தல் பிரச்சார கூட்டத்தில் கலந்துகொண்டு உரையாற்றியபோது இதனை தெரிவித்தார். . ஆயர் ஈத்தாமிலுள்ள Kampung Melayu அடுக்குமாடி குடியிருப்பு பகுதிக்கு வருகை புரிந்த அவர் மக்களின் வாழ்க்கை நிலையை மேம்படுத்துவதற்கு துரித நடவடிக்கை எடுக்கப்படும் என்று தெரிவித்தார். தாம் அணிந்துள்ள Vest புதிதாக இருந்தாலும் நடப்பு அரசாங்கம் வலுவாக இருப்பதை காட்டுவதை அது உணர்த்துவதாக அவர் கூறினார்.

 Tags
Current goverment

is the strongest ever


காணாமல்போன பணப்பையை உரிமையாளரிடம் ஒப்படைத்த மலேசிய பஸ் ஓட்டுனர் சுரேஸ் குமார் பாராட்டைப் பெற்றார்

கோலாலம்பூர், அக் 6 – சிங்கப்பூரில் பணியாற்றிவரும் மலேசிய பஸ் ஓட்டுனரான சுரேஸ் குமார் வூட்லன்ஸ் பஸ் நிலையத்தில் காணாமல்போன பணப்பையை கண்டெடுத்து அதன் உரிமையாளரிடம் ஒப்படைத்த விவகாரம் வலைத்தளவாசிகள் மத்தியில் பெரும் பாராட்டை பெற்று வருகிறது.

அந்த பணப்பை கிடைத்த மகிழ்ச்சியில் அதன் உரிமையாளரான சிங்கப்பூர் பிரஜை Iffah எனும் பெண் வெகுமதி வழங்க முன்வந்த போதிலும் சுரேஸ் குமார் அதனை மறுத்துவிட்டார்.

சிங்கப்பூரில் அராப் ஸ்டிரிட்டிற்கு சென்றபோது தமது பணப்பையை தொலைத்துவிட்ட Iffah அதில் அடையாள அட்டை, கிரெடிட் கார்ட், வீட்டு சாவிகள் ஆகியவற்றை வைத்திருந்துள்ளார்.

பல இடங்களில் தேடியும் அவருக்கு பணப்பையை கிடைக்காத நிலையில், அவர் SMRT ரயில் நிலையத்திலும் புகார் செய்திருந்தார்.

இந்த நிலையில் கடந்த 11 ஆண்டு காலமாக சிங்கப்பூரில் பஸ் ஓட்டுனராக வேலை செய்துவரும் சுரேஸ் குமாருக்கு கிடைத்துள்ளது காணாமல்போன அந்த பணப்பை.

அந்த பணப்பையில் முக்கியமான ஆவணங்கள் இருந்ததால் தன்னுடைய விடுமுறை நாளில், பணப்பையில் இருந்த அடையாள அட்டையில் கொடுக்கப்பட்ட முகவரியை கண்டறிந்து அப்பெண்ணின் வீட்டிற்கு சென்றுள்ளார். அப்போது அப்பெண் வீட்டில் இல்லாததால், பணப்பையை கொடுக்க முடியாமல் போகவே, சுரேஸ்குமார் ‘உங்கள் பணப்பை என்னிடம்தான் உள்ளது. என்னை தொடர்புக் கொள்ளுங்கள்’ என குறிப்பு ஒன்றை வைத்து விட்டு வீடு திரும்பியுள்ளார்.

அதன்பின் சுரேஸ் குமாருடன் அப்பெண் நேரடியாக தொடர்பு கொண்டு தமது பணப்பையை பெற்றுக்கொண்டார்.

சுரேஸ்குமாரின் நேர்மை மற்றும் அந்த பணப்பையை தம்மிடம் ஒப்படைப்பதற்கு அவர் எடுத்துக்கொண்ட முயற்சிக்காக அவருக்கு அப்பெண் தமது மனப்பூர்வமான பாராட்டையும் நன்றியையும் தெரிவித்துத் கொண்டுள்ளார்.

இந்த விவகாரத்தை அப்பெண் சமூக வலைத்தளத்தில் பதிவிட சுரேஸ் குமார் தற்போது மக்கள் ஹீரோவாக போற்றப்பட்டு வருகிறார்.


நேசன் லீக்  கிண்ண  காற்பந்து போட்டி ஸ்பெய்ன்  அணி  சாம்பியனாகியது

ரோட்டர்டேம், ஜூன் 19 – Nation லீக் கிண்ண காற்பந்து போட்டியின் இறுதியாடடத்தில் Spain பெனால்டியின் மூலம் 5- 4 என்ற கோல் கணக்கில் Croatia குழுவை வீழ்த்தி சாம்பியனாக வாகைசூடியது. கூடுதல் நேரம் வழங்கப்பட்டும் இரண்டு அணிகளும கோல் எதுவும் போடத் தவறினால் வெற்றியாளரை நிர்ணயிப்பதற்கு பெனால்டிகள் வழங்கப்பட்டன. 2012ஆம் ஆண்டு EURO கிண்ணத்தை வென்ற பின்னர் Spain காற்பந்து அணி வென்ற பெரிய வெற்றி இதுவாகும்.

 Tags
againts Croatia

on penalties

Snatch Nations league glory

spain


தீ விபத்தில்   ஒரே குடும்பதைச்  சேர்ந்த  4 சிறார்கள் மரணம்

மூவார் , மார்ச் 30 – ஜோகூர், மூவார், Kampung Sabak Awor –  ரில் ஒரு வீட்டில் நிகழ்ந்த தீ விபத்தில் ஒரே குடும்பத்தைச் சேர்ந்த இரண்டு சிறுவர்களும் இரு சிறுமிகளும் உயிரிழந்தனர். நான்கு மற்றும் ஆறு வயதுடைய இரண்டு சிறுமிகளும் அவர்களது சகோதரர்களான மூன்று மற்றும் நான்கு வயதுடைய சிறுவர்களும் குளியல் அறையில் இறந்து கிடந்த நிலையில் தீயணைப்பு படையினர் மீட்டனர்.

நேற்றிரவு மணி 7.49 அளவில் அவசர அழைப்பை பெற்றதைத் தொடர்ந்து தீயணைப்பு படையினர் அவ்வீட்டிற்கு விரைந்தனர். அவர்கள் அங்கு சென்றடைந்தபோது அந்த வீட்டின் 80 விழுக்காடு பகுதி அழிந்ததை கண்டனர். தீயை முழுமையாக அணைக்கப்பட்ட பின்னர் அந்த வீட்டில் தேடியபோது அங்கிருந்த குளியல் அறையில் அந்த நான்கு சிறார்களும் இறந்து கிடந்ததாக மூவார் தீயணைப்பு மற்றும் மீட்புத்துறையின் தலைவர் Shahrizal Mokhtar தெரிவித்தார்.

 Tags
children

die as house

four

in Muar

razed


640,000  லஞ்சம் பெற்ற  2 குற்றச்சாட்டை  டத்தோ ரோயும்  எம்.ஏ.சி.சி அதிகாரியும் மறுத்தனர் .

கோலாலம்பூர், மே 25 – முன்னாள் பிரதமர் டான்ஸ்ரீ முஹிடின் யாசின் மகன் சம்பந்தப்பட்ட விசாரணையில் 400,000 ரிங்கிட் லஞ்சம் கோரியது தொடர்பில் டத்தோ Roy எனப்படும் வர்த்தகரான Mohd Hussein Mohd Nasir மற்றும் எம்.ஏ.சி.சி அதிகாரியான Mohd Rashyidi Mohd Said ஆகியோர் மீது கூட்டாக குற்றஞ்சாட்டப்பட்டது. 54 வயதுடைய டத்தோ Roy மற்றும் 43 வயதுடைய Mohd Rasyidi Mohd Said ஆகியோர் தங்களுக்கு எதிரான குற்றச்சாட்டை மறுத்தனர். எம்.ஏ. சி.சியின் விசாரணைக்கு உள்ளான முஹிடின் மகன் டத்தோ Fakhr Yassin னை கைது செய்யாமல் இருப்பதற்காக தங்களுக்கு 400,000 லஞ்சம் வழங்க வேண்டும் என அவர்கள் கோரியதாக நீதிமன்றத்தில் தெரிவிக்கப்பட்டது. Siti Dalena Berhan என்பவரிடம் அந்த லஞ்சப் பணத்தை அவர்கள் கோரியதாக கூறப்பட்டது. மார்ச் 5ஆம் தேதி பங்சார். Lorong Kurau வில் Steakhouse சில் இரவு 9 மணி முதல் 11மணிக்குமிடையே டத்தோ Roy மற்றும் Mohd Rasyidi Mohd Said ஆகியோர் லஞ்சம் கேட்டதாக குற்றஞ்சாட்டப்பட்டது.

விசாரணயின்போது Fakhri Yassin கைது செய்யப்படாமல் இருப்பதற்காக ஊக்குவிப்பு தொகையாக Syed Farid Syed Al – Attas சிடமிருந்து 240 ,000 ரிங்கிட் லஞ்சத்தை பெற்றதாக அவ்விருவர் மீதும் இரண்டாவது குற்றச்சாட்டு கொண்டு வரப்பட்டது. மார்ச் 6 ஆம் தேதி Desa Sri Hartamas சிலுள்ள விரைவு உணவத்தில் நண்பகல் 2 மணிக்கும் மாலை 4 மணிக்குமிடையே இந்த குற்றத்தை அவர்கள் புரிந்ததாக கூறப்பட்டது, பிப்ரவரி மாதம் Kampung Melayu Kepong என்னுமிடத்தில் Siti Dalene மற்றும்

Syed Farid ட்டிடம் 2மில்லியன் ரிங்கிட் லஞ்சம் கேட்டதாக ரோய் மீது மற்றொரு குற்றச்சாட்டும் கொண்டு வரப்பட்து.

 Tags
Macc officer

plead not guilty

RM 640.000 bride

to soliciting receiving


பெலருஸ் விமான ஓடும் பாதையில்  ரஷ்ய விமானம் அழிக்கப்பட்டது

மாஸ்கோ. பிப் 27 – பெலருஸ் விமான நிலையத்தில் நிறுத்திவைக்கப்பட்டிருந்த ரஷ்யாவின் விமானம் ஒன்று சேதப்படுத்தப்பட்டதாக நாடு கடந்து வாழும் பெலருஸ் எதிர்க்கட்சியினர் கூறிக்கொண்டனர். அந்த விமானத்தை தகர்ப்பதில் ஆளில்லாத விமானமான டுரோன் முக்கிய பங்காற்றியதாக பெலரூஸ் எதிர்க்கட்சியின் நெருங்கிய ஆலோசகர் ஒருவர் தெரிவித்தார். ரஷ்ய விமானத்தை தகர்த்த பின் பெலரூஸ் எதிக்கட்சியின் இரு ஆதராவாளர்களும் அந்நாட்டிலிருந்து பாதுகாப்புடன் வெளியேறியதாக கூறப்பட்டது. எனினும் எந்த வகையான விமானம் அழிக்கப்பட்டது என்ற முழுமையான விவரங்கள் வெளியிடப்படவில்லை.

 Tags
at Belarus airstrip

destroyed

Russian plane

says opposition


உலகின் சிறந்த ரொட்டியாக மலேசியாவின் ‘ரொட்டி சானாய்’ தேர்வு!

செப் 11 – உலகின் சிறந்த ரொட்டியாக மலேசியாவின் ‘ரொட்டி சானாய்’ தேர்வுப் பெற்றுள்ளது.

உலகெங்கிலும் பல்வேறான நாடுகளுக்குப் பயணம் செய்து பல்சுவை உணவுகளை ரசித்து, இதுவரை 10,000 உணவுகளை பட்டியலிட்டுள்ள ‘Tasteatlas’ எனும் அகப்பக்கம் மேற்கொண்ட ஆய்வில் இது தெரியவந்துள்ளது. இந்த முடிவை ‘Tasteatlas’ அதன் இன்ஸ்தாகிராமில் பதிவிட்டிருக்கிறது.

ரொட்டி வகை உணவுகளுக்குப் பெயர்ப்போன இந்தியா, ஐரோப்பா போன்ற நாடுகளைப் பின்னுக்குத் தள்ளி மலேசியாவின் ரொட்டி சானாய் முதல் இடத்தைப் பிடித்திருக்கிறது என்பது குறிப்பிடத்தக்கது.

ரொட்டி சானாய்க்கு இதற்கு முன்னர் சிறந்த சாலை உணவு என்ற பட்டமும் வழங்கப்பட்டது குறிப்பிடத்தக்கது.

எந்நேரமாக இருந்தாலும், மலேசியர்களின் விருப்ப உணவான ரொட்டி சானாய்க்கு இது ஒரு அங்கீகாரம்தான்.

 Tags
Best breads in the world

Roti canai


சகோதரியும்  சகோதரனும்   நீச்சல் குளத்தில்  மூழ்கி மரணம்

ஈப்போ, பிப் 27 – ஒரே குடும்பத்தைச் சேர்ந்த இரு சிறார்கள் நீச்சல் குளத்தில் மூழ்கி மாண்டனர். 9 வயது சிறுமியும் அவரது இளைய சகோதரரான எட்டு வயது சிறுவனும் நீச்சல் குளத்தில் மூழ்கி இறந்ததை ஈப்போ மாவட்ட போலீஸ் தலைவர் Yahaya Hassan உறுதிப்படுத்தினார். நேற்று மாலை மணி 6.10 அளவில் நீச்சல் குத்தில் அவர்கள் மூழ்கிய சம்பவம் குறித்து தங்களுக்கு தெரியவந்ததாக அவர் கூறினார். இதனிடையே இந்த சிறார்களின் மரணத்தில் அலட்சியம் அல்லது கவனக்குறைவு இருந்ததா என்பது குறித்து விசாரணை நடத்தப்பட்டு வருவதாக அவர் கூறினார். நீச்சல் குளத்தில் குளிக்கச் செல்லும் தங்களது பிள்ளைகளை கவனிப்பதில் பெற்றோர்கள் பொறுப்புணர்வோடு நடந்துகொள்ள வேண்டும் என யஹ்யாகேட்டுக்கொண்டார்.

 Tags
2 siblings

drown

in ipoh swinning pools


சுமோ மல்யுத்த வீரர்களின் எடையை சமாளிப்பதற்கு கூடுதலான விமானத்தை ஜப்பான் ஏர்லைன்ஸ் பயன்படுத்தியது

தோக்யோ, அக் 19 – சுமோ மல்யுத்த வீரர்களின் கூடுதல் எடையை சமாளிப்பதற்காக விமானத்தை கனமானதாக மாற்றிய பிறகும் கூடுதல் விமானத்தை சேர்க்க வேண்டிய கட்டாயத்திற்கு ஜப்பான் ஏர்லைன்ஸ் விமான நிறுவனம் உள்ளாகியது. சுமோ மல்யுத்த வீரர்கள் டோக்கியோ மற்றும் ஒசாகாவிலிருந்து அமாமி தீவில் நடைபெறும் தேசிய விளையாட்டு விழாவில் கலந்து கொள்ள பயணம் செய்தனர். ஆனால் ஒவ்வொரு மல்யுத்த வீரரும் சுமார் 256 பவுண்டுகள் (120 கிலோகிராம்கள்) எடையுடன் இருந்ததால், ஜப்பானின் முதன்மை விமான நிறுவனம் நாட்டின் அதிக எடையுள்ள சிலருக்கு இடமளிக்க கூடுதல் விமானத்தில் வாய்ப்பு வழங்க வேண்டிய கட்டாய நிலைக்கு உள்ளானது.

27 மொத்த விளையாட்டு வீரர்களில் இரண்டு குழுக்கள் அக்டோபர் 12 ஆம் தேதியன்று தனி விமானங்களில் புறப்பட வேண்டும் – ஒன்று டோக்கியோவின் ஹனேடா விமான நிலையத்திலிருந்தும் மற்றொன்று ஒசாகாவின் இடாமி விமான நிலையத்திலிருந்தும் ஏற்பாடு செய்யப்பட்டிருந்தது. இடாமி விமான நிலையம் மிகவும் சிறிய உள்நாட்டு விமான நிலையமாகும். ஆனால் ஒவ்வொரு மல்யுத்த வீரரும் சுமார் 120 கிலோ எடையுடன் இருப்பதால், இரண்டு போயிங் 737-800 விமானங்கள் பயன்படுத்தப்பட்டன. எடைக்கு ஏற்றவாறு போதுமான எரிபொருளை எடுத்துச் செல்ல முடியாது என்று விமான நிறுவனம் கவலைப்பட்டது. எனவே சராசரி பயணியின் எடை சுமார் 155 பவுண்டுகள் என்று விமான நிறுவனம் கணக்கிட்டு 14 சுமோ வீரர்கள் புதிய விமானத்தில் முதலில் ஓசாகாவிலிருந்து தோக்யோ செல்வதற்கான ஏற்பாடு செய்யப்பட்டதன் மூலம் பிரச்னைக்கு தீர்வு காணப்பட்டது.

 Tags
force Japan Airlines

Sumo wrestlers

to add extra flight

Weighty problem


நிறுவன  நிர்வாகி  சந்திரசேகரன்  கொலை தீபன் அசோக்  உட்பட இருவர் மீது குற்றச்சாட்டு

மலாக்கா, மே 22 – நிறுவன நிர்வாகி ஒருவரை கொலை செய்ததாக 27 வயதுடைய

Deebanshsok மற்றும் 36 வயதுடைய Chee Chee Guan ஆகியோர் மீது குற்றஞ்சாட்டப்பட்டது. ஆயர் கெரோ மாஜிஸ்திரேட் Mazana Sinin முன்னிலையிலில் குற்றச்சாட்டு வாசிக்கப்பட்டபோது அந்த இருவரும் அதனை புரிந்துகொண்டதற்கு அடையாளமாக தலையசைத்தனர். 33 வயதுடைய எம். சந்திரசேகரன் என்பவரை இம்மாதம் 9ஆம தேதி அதிகாலை மணி 3.30 மணிக்கும் விடியற்காலை மணி 4.15க்குமிடையே Jalan 3 /25 . Taman Kenanga வில் கொலை செய்ததாக அவர்கள் மீது குற்றஞ்சாட்டப்பட்டது. குற்றம் நிருபிக்கப்பட்டால் மரண தண்டனை விதிக்கப்படும் குற்றவியல் சட்டத்தின் 302 ஆவது விதியின் கீழ் அவர்கள் Deebanashok , Chee Chee Guan ஆகியோர் மீது குற்றஞ்சாட்டப்பட்டது. அவர்கள் மீதான குற்றச்சாட்டு எதிர்வரும் ஜூன் 30 ஆம் தேதி மீண்டும் மறுவாசிப்புக்கு வரும்.

 Tags
2 men

accused

of killing

the manager


சிலாங்கூர்  ஆலயங்களுக்கான  மானியம்  இவ்வாண்டு  ரி.ம 25 லட்சமாக  அதிகரிக்கப்படும் –  கணபதி ராவ்

ஷா ஆலம், பிப் 12- சிலாங்கூர் மாநிலத்திலுள்ள இந்து ஆலயங்களுக்கான மானியம் இவ்வாண்டு தொடங்கி 25 லட்சம் வெள்ளியாக அதிகரிக்கப்படுவதாக மாநில ஆட்சிக்குழு உறுப்பினர் வீ.கணபதிராவ் தெரிவித்துள்ளார். இது தொடர்பான சில நடைமுறைகள் இறுதி வடிவம் காணப்பட்ட பின்னர் முழு விவரங்கள் வெளியிடப்படும் என தாமான் ஸ்ரீ மூடா ஸ்ரீ சுவர்ண மகா மாரியம்மன் ஆலயத்தில் நடைபெற்ற மாநில அளவிலான பொங்கல் விழாவில் கலந்துகொண்டு உரையாற்றியபோது கிள்ளான் நாடாளுமன்ற உறுப்பினருமான கணபதி ராவ் கூறினார்.

அதோடு இந்திய சமூகத்திற்கான சிலாங்கூர் மாநில அரசின் அனைத்து உதவித் திட்டங்களும் அதிகரிக்கப்படும் என்பதோடு வசதி குறைந்த குடும்பங்களைச் சேர்ந்த தமிழ்ப்பள்ளி மாணவர்களுக்கு ஆண்டுக்கு 300 ரிங்கிட் வழங்கப்படுகிறது. அந்த உதவித் திட்டத்தின் மூலம் கடந்த ஆண்டு 3,260 மாணவர்கள் பயன் அடைந்தனர் என்ற தகவலையும் அவர் வெளியிட்டார். மேலும் தமிழ்ப்பள்ளிக்கான உதவி நிதியும் 40 லட்சம் ரிங்கிட்டிலிருந்து 50 லட்சம் ரிங்கிட்டாக அதிகரிக்கப்பட்டுள்ளது. தமக்கு பிறகு மாநில ஆட்சிக்குழு உறுப்பினராக வரும் தலைவர்கள் இந்த உரிமைகளை தொடர்ந்து கிடைப்பதை உறுதிப்படுத்த வேண்டும் என்றும் அவர் கேட்டுக்கொண்டார்.

 Tags
ganapathi rao

Hindu temples

tamil schools


வியாபாரியை ஏமாற்றி 2,500 ரிங்கிட் மதிப்புடைய டுரியான் பழங்களை அபகரித்துச் சென்ற ஆடவன் கைது

ஜொகூர், ஜாலான் குளுவாங் – கோத்தா திங்கி சாலையில், பழ வியாபாரி ஒருவரை ஏமாற்றி சுமார் 80 கிலோகிராம் டுரியான் பழங்களை திருடிச் சென்ற ஆடவன், கைதுச் செய்யப்பட்டான்.

அந்த 40 வயது ஆடவன், நள்ளிரவு மணி 12.30 வாக்கில்,கூலாயில் கைதுச் செய்யப்பட்டு விசாரணைக்காக நான்கு நாட்கள் தடுத்து வைக்கப்பட்டுள்ளதை, குளுவாங் மாவட்ட போலீஸ் தலைவர் அசிஸ்டன் கமிஸ்னர் பஹாரின் முஹமட் நோ உறுதிப்படுத்தினார்.

அவனிடமிருந்து, திருடப்பட்ட டுரியான் பழங்கள் நிரப்பட்ட வாகனமும் பறிமுதல் செய்யப்பட்டது.

நேற்று மாலை மணி 5.20 வாக்கில், சம்பந்தப்பட்ட பழக் கடைக்கு சென்ற அந்த ஆடவன், அங்கிருந்த அனைத்து டுரியான் பழங்களையும் வாங்கிக் கொள்வதாக பேரம் பேசியுள்ளான்.

பழங்கள் அனைத்தும் அவனது நான்கு சக்கர வாகனத்தில் நிரப்பப்பட்டவுடன், பணத்தை செலுத்தமல் அவன் வாகனத்தை எடுத்துக் கொண்டு தப்பி ஓடி விட்டதாக கூறப்படுகிறது.

 Tags
Men the RM2500 durian

numbing pickup

was successfully grabbed


காப்பாரில்  ஆடவர்   சுட்டுக் கொல்லப்பட்ட சம்பவம்  தொடர்பில்  மேலும்  ஐவர் கைது

கிள்ளான் , செப் 3 – Kapar-
ரில் ஆடவர் ஒருவர் சுட்டுக்கொல்லப்பட்டது தொடர்பில் மேலும் ஐவர் கைது செய்யப்பட்டனர்
.
புதன்கிழமையன்று
Kapar-
ரில் ஜாலான்
Hamzah Alang-
கில்
36
வயதுடைய ஆடவர் ஒருவர் துப்பாக்கிச் சூட்டுக் காயத்தோடு இறந்து கிடந்தது தொடர்பில் இதுவரை அறுவர் கைது செய்யப்பட்டிருப்பதாக வட கிள்ளான் போலீஸ் தலைவர்
S.Vijaya Rao
தெரிவித்திருக்கிறார்
.

30
முதல்
40
வயதுடைய அனைத்து சந்தேகப் பேர்வழிகளும் காப்பார் வட்டாரத்தில் கைது செய்யப்பட்டதாக அவர் கூறினார்
.

குற்றவியல் சட்டத்தின்
302
ஆவது பிரிவின் கீழ் கொலை குற்றச்சசாட்டு தொடர்பான விசாரணைக்கு உதவும் பொருட்டு கைது செய்யப்பட்ட அனைத்து சந்தேகப் பேர்வழிகளும் இம்மாதம்
5
ஆம் தேதிவரை தடுத்து வைக்கப்பட்டுள்ளனர்
.

ஏற்கனவே
12
குற்றச்செயல்களில் சம்பந்தப்பட்ட அந்த ஆடவர் சுட்டுக் கொல்லப்பட்ட இடத்திற்கு அருகே சிறு விபத்து ஒன்று நடைபெற்றதாகவும் அதன்பின் அங்கு பலமுறை துப்பாக்கி வெடிச் சத்தங்களை பொதுமக்கள் கேட்டதாக தொடக்கக்கட்ட விசாரணையில் தெரிய வந்துள்ளதாக
Vijaya Rao
தெரிவித்தார்
.

 Tags
5 lagi ditahan

dalam kes

lelaki mati ditembak


தங்கும் விடுதியின் மேல்மாடியிலிருந்து விழுந்த கணவன் மனைவி உயிரிழந்தனர்

பஹாங், பெந்தோங்கிலுள்ள, தங்கும் விடுதி ஒன்றின் மேல் மாடியிலிருந்து, விழுந்த கணவனும், மனைவியும் உயிரிழந்தனர்.

இம்மாதம் 16-ஆம் தேதி, இரவு மணி 9.46 வாக்கில் அச்சம்பவம் தொடர்பில் அவசர அழைப்பு கிடைத்ததாக, பெந்தோங் மாவட்ட போலீஸ் தலைவர் சுப்ரிடெண்டன் ஜைஹாம் முஹமட் கஹார் தெரிவித்தார்.

பேராக், தைப்பிங்கை சேர்ந்த அந்த 37 வயது ஜோடி, இம்மாதம் 11-ஆம் தேதி சம்பந்தப்பட்ட தங்கும் விடுதிக்கு வந்தது தொடக்க கட்ட விசாரணை வாயிலாக தெரிய வந்துள்ளது.

எனினும், அந்த தேதி தொடங்கி அவர்கள் இருவர் மட்டுமே, அங்கு தங்கி இருந்தது CCTV இரகசிய கண்காணிப்பு காமிரா பதிவு வாயிலாக கண்டுபிடிக்கப்பட்டுள்ள வேளை ; சோதனை வாயிலாக அச்சம்பவத்தில் குற்றவியல் கூறுகள் எதுவும் இல்லை என்பதும் உறுதிப்படுத்தப்பட்டுள்ளதாக, ஜைஹாம் முஹமட் சொன்னார்.

அதனால், அச்சம்பவம் தொடர்பில், ஆருடங்களை வெளியிட வேண்டாம் என பொதுமக்களுக்கு அறிவிறுத்தப்பட்டுள்ளது.

 Tags
building fall

died in a hotel

Husband and wife


மியன்மாரில்  பொதுமக்களுக்கு  எதிரான  வன்செயலுக்கு  மலேசியா கண்டனம்

புத்ரா ஜெயா, ஏப் 13 – மியன்மாரில் பொதுமக்களுக்கு எதிராக மேற்கொள்ளப்படும் எந்தவொரு வன்செயலையும் மலேசியா எதிர்ப்பதாக வெளியுறவு அமைச்சர் Zamry Abdul Kadir தெரிவித்துள்ளார். ராணுவ ஆட்சியை எதிர்க்கும் தரப்பினர் கிராமம் ஒன்றில் நடத்திய கூட்டத்தில் பொதுமக்கள் கலந்துகொண்டபோது மியன்மார் ராணுவம் மேற்கொண்ட வான்தாக்குலில் சிறுவர்கள் உட்பட 100க்கும் மேற்பட்டோர் மாண்டனர். இந்த சம்பவத்திற்கு மலேசியா கடுமையாக கண்டனம் தெரிவிப்பதாக

Zamri கூறினார். மலேசியா மட்டுமின்றி ஒட்டுமொத்த ஆசியான் நாடுகளும் மியன்மாரில் மக்களுக்கு எதிரான வன்செயலை கடுமையாக எதிர்க்கும் நிலையை கொண்டிருப்பதாக விஸ்மா புத்ரா பணியாளர்களுடன் நோன்பு துறக்கும் நிகழ்ச்சியில் கலந்துகொண்டபோது Zamri கூறினார். மக்களுக்கு எதிராக நடத்தப்பட்ட அந்த தாக்குதல் குறித்து ஆசியானின் தலைவரான இந்தோனேசியா வெளியுறவு அமைச்சிற்கு தெரிவித்திருப்பதாகவும் அவர் தெரிவித்தார்.

 Tags
against civilians

in Myanmar

Malaysia about violence

said Zambry


மாரடைப்பால் பாதிக்கப்பட்ட மோட்டார் சைக்கிளோட்டிக்கு உதவிய இந்தியப் பெண் ; குவியும் பாராட்டு

கோலாலம்பூர், செப்டம்பர் 9 – மாரடைப்பால் பாதிக்கப்பட்டதாக நம்பப்படும் மோட்டார் சைக்கிளோட்டியை, வழிபோக்கர் முதலுதவி செய்து காப்பாற்றிய செயல், இணையவாசிகளின் பாராட்டுகளை பெற்று வருகின்றது.

புருஷோத்தமன் எஸ் பழனிசாமி எனும் நபரால் முகநூலில் பகிரப்பட்ட அச்சம்பவம் தொடர்பான காணொளியில், சாலையோரத்தில் விழுந்து கிடக்கும் ஆடவரின் மார்ப்பை பெண் ஒருவர் அழுத்தி முதலுதவி வழங்க முயலும் காட்சிகள் இடம்பெற்றுள்ளன.

அச்சம்பவம், இம்மாதம் ஐந்தாம் தேதி, கிள்ளானிலுள்ள, எண்ணெய் நிலையம் ஒன்றுக்கு அருகில் நிகழ்ந்ததாக நம்பப்படுகிறது.

மோட்டார் சைக்கிளில் சென்ற சம்பந்தப்பட்ட ஆடவருக்கு திடீரென மாரடைப்பு ஏற்பட்டது. எனினும், கனிவான உள்ளம் கொண்ட மலேசியர்கள் உடனடியாக அவருக்கு உதவ ஓடி வந்தனர் என புருஷோத்தமன் தனது பதிவில் குறிப்பிட்டுள்ளார்.

குறிப்பாக, பெண் ஒருவர் அவரது மார்ப்பை அழுத்தும் வேளை ; மேலும் இருவர் அவருக்கு உதவுகின்றனர். மாரடைப்பு காரணமாக மயங்கிய ஆடவருக்கு சுயநினைவு திரும்பும் வரையில் அவர்கள் முயற்சியை கைவிடவில்லை.

அந்த காணொளியை இதுவரை ஒரு லட்சத்துக்கும் அதிகமானோர் பார்வையிட்டுள்ள வேளை ; ஆயிரத்து இருநூறுக்கும் அதிகமான கருத்துகள் பதிவிடப்பட்டுள்ளன.

“மாரடைப்பு வந்த ஆடவருக்கு உதவிய அனைவரும், வேறு வேறு இனத்தவர்கள். ஆனால், ஆபத்து அவசர சமயங்களில் இனம், மத வேற்றுமைகளை பொருட்படுத்தாமல், ஒருவருக்கொருவர் உதவும் மலேசியர்களின் பண்பை அது பிரதிபலிக்கிறது” என இணைய பயனர் ஒருவர் பதிவிட்டுள்ள வேளை ;

“நாங்கள் உண்மையிலேயே மலேசியர்கள். இது தான் மலேசியர்களின் ஒற்றுமைக்கு சான்று. நன்றி சகோதரி” என மற்றொருவர் குறிப்பிட்டுள்ளார்.

 Tags
Praise pours in for woman

who helped resuscitate motorcyclist who suffered heart attack


பெரிக்காத்தான்  நேசனல் மூலமாக கெராக்கானில்  இணைய சுரைடா  திட்டம்

கோலாலம்பூர், ஆக 2 – பெரிக்காத்தான் நேசனல் கூட்டணி மூலம் கெராக்கான் கட்சிக்கு தாவுவதற்கு டத்தோ சுரைடா கமாருடின் தயாராகி வருவதாக தெரிவிக்கப்பட்டுள்ளது. மாநில தேர்தல்முடிவுற்ற கையுடன் சுரைடாவும் மேலும் சிலரும் கெராக்கானில் இணையவிருப்பதாக அந்த முன்னாள் அமைச்சருக்கு நெருக்கமான வட்டாரங்கள் தெரிவிக்கின்றன. இதன் காரணமாகவே பினாங்கு பாயன் லெப்பாஸில் கெராக்கான் தலைவர் டத்தோ Dominic Lau போட்டியிடும் தொகுதியில் சுரைடா பிரச்சாரம் செய்வதை காணமுடிகிறது. நீண்ட காலம் சுரைடாவின் உதவியாளராக இருந்த நல்லன் தனபாலன் சிலாங்கூர் புக்கிட் காசிங் சட்டமன்ற தொகுதியில் போட்டியிடுகிறார். அவருக்கு ஆதரவான மேலும் பலர் கெராக்கான் கட்சியின் சார்பில் போட்டியிடுகின்றனர்.

 Tags
Gerakan

to PN through

Zuraida to return


முகநூலில்  அரச அமைப்பை சிறுமைப்படுத்திய ஆடவன் கைது

கோலாலம்பூர், ஏப் 6- முகநூலில் அரச அமைப்பை சிறுமைப்படுத்தியதாக கூறப்படும் 49 வயது ஆடவர் ஒருவரை கெடா, pendang கில் போலீசார் கைது செய்தனர். விசாரணக்காக அந்த நபர் இம்மாதம் 9 ஆம் தேதிவரை தடுத்து வைக்கப்பட்டுள்ளதாக புக்கிட் அமான் போலீல் தலைமையகம் தெரிவித்துள்ளது. 1948 ஆம் ஆண்டின் நிந்தனை சட்டம் , 1998ஆம் ஆண்டின் தொடர்பு மற்றும் பல்லூடக சட்டத்தின் கீழ் அந்த சந்தேகப் பேர்வழி மீது விசாரணை மேற்கொள்ளப்பட்டு வருவதாக கூறப்பட்டது. சமூக வலைத்தளங்களை பயன்படுத்தி இனம், சமயம் மற்றும் அரச அமைப்பு போன்ற விவகாரங்களில் நாட்டின் ஐக்கியத்தை சீர்குலைக்கும் நடவடிக்கைகளில் ஈடுபடுவதை பொதுமக்கள் தவிர்த்துக்கொள்ள வேண்டுமென புக்கிட் அமான் கேட்டுக்கொண்டது .

 Tags
facebook

for allegedly

in Kedah

insulting

Man held

royalty on


Amazon-னின் 17 ஆயிரத்தும் அதிகமான தொழிலாளர்கள் பணிநீக்கம்

அமெரிக்காவின் மாபெரும் இணைய வர்த்தக நிறுவனமான Amazon, 17 ஆயிரத்துக்கும் அதிகமான தொழிலாளர்களை ஆட்குறைப்பு செய்துள்ளது. குறிப்பாக, அந்நிறுவனத்தின் வர்த்தக பிரிவு பணியாளர்கள் அதிகமானோர் அந்த ஆட்குறைப்புக்கு உட்படுத்தப்பட்டுள்ளனர். கடந்தாண்டு நவம்பரில், தொழில்நுட்ப சாதனங்கள் விற்பனை பிரிவு பணியாளர்கள் உட்பட மனித வளம், சில்லறை விற்பனை பிரிவுகளை சேர்ந்தவர்கள் பணிநீக்கம் செய்யப்படுவதாக, Amazon அறிவித்திருந்தது. கடந்த செப்டம்பர் மாதம் வரையில், அந்நிறுவனத்தில் மொத்தம் 15 லட்சம் பேர் பணிப்புரிந்த வேளை ; அவர்களில் பெரும்பாலானோர் கிடங்கு பணியாளர்கள் ஆவர்.

 Tags
000

17

Amazon

lays off

More

workers


PTPTN கடனுதவிக்கான கட்டண கழிவு ; இன்றோடு முடிவடைகிறது

மார்ச் முதலாம் தேதி தொடங்கிய PTPTN உயர்கல்வி கடனுதவிக்கான கழிவு சலுகை இன்றோடு நிறைவுக்கு வருவதாக, PTPTN உயர்கல்விக் கடனுதவி வாரியம் தெரிவித்தது.

கடந்த பிப்ரவரியில் தாக்கல் செய்யப்பட்ட இவ்வாண்டுக்கான வரவுச் செலவுத் திட்டத்தில் அந்த சலுகை அறிவிக்கப்பட்டது குறிப்பிடத்தக்கது.

அந்த சலுகையின் கீழ், PTPTN கல்விக் கடனுதவியை முழுமையாக திரும்ப செலுத்துபவர்களுக்கு 20 விழுக்காடு கழிவு வழங்கப்பட்ட வேளை ; குறைந்தது பாதிக் கடனுதவியை திரும்ப செலுத்துபவர்கள் 15 விழுக்காட்டு கழிவை பெற்றனர்.

அதே சமயம், சம்பளம் பிடித்தம் வாயிலாக கடனுதவியை செலுத்துபவர்களுக்கு 15 விழுக்காடு கழிவும், myPTPTN செயலி வாயிலாக கடனை திரும்ப செலுத்துபவர்களுக்கு ஐந்து விழுக்காடு கழிவும் வழங்கப்பட்டது.

எதிர்கால தலைமுறைக்கான கல்வில் கடன் நிதியின் நிலைத்தன்மையை உறுதிச் செய்ய அரசாங்கம் அந்த சலுகையை வழங்கியது.

 Tags
discount incentive

ends tomorrow

The PTPTN refund


வரவு செலவு திட்டத்தின் முக்கிய  அம்சங்கள்

2024 ஆண்டு வரவு செலவு திட்டத்திற்கு 393.8 பில்லியன் ரிங்கிட் ஒதுக்கப்பட்டுள்ளது. அவற்றில் 303.6 பில்லியன் ரிங்கிட் நிர்வாக செலவுக்கும் 90.1 பில்லியன் ரிங்கிட் மேம்பாட்டு செலவுக்கும் ஒதுக்கப்பட்டுள்ளது.

வறிய ஏழை குடும்பங்களுக்கு 40 ரிங்கிட்வரை மின் கட்டணத்தில் கழிவு வழங்கப்பட்டது. இதற்காக 55 மில்லியன் ரிங்கிட் ஒதுக்கப்பட்டது. சொந்த பெயரில் மின்சார விநியோகத்திற்கு பதிவு செய்வோருக்கு முன்பணம் செலுத்துவதில் விதிவிலக்கு வழங்கப்பட்டது.

முட்டை மற்றும் கோழி இறைச்சிக்கான உச்சவரம்பு விலை மீட்டுக்கொள்ளப்பட்டது.

Rahmah ரொக்க உதவித் தொகக்கு 8 பில்லியன் ரிங்கிட்டிலிருந்து 10 பில்லியன் ரிங்கிட் அதிகரிக்கப்பட்டுள்ளது.

சேவை வரி 6 விழுக்காட்டிலிருந்து 8 விழுக்காடாக உயர்வு. உணவு , பானங்கள் மற்றும் தொலைதொடர்புக்கு விதிவிலக்கு வழங்கப்படடது.

பெண்கள் மற்றும் இளைஞர்கள் வர்த்தகத்துறையில் ஈடுபடுவதற் உதவ 720 மில்லியன் ரிங்கிட் ஒதுக்கப்பட்டது.

சிறார் பராமரிப்பு நிலையங்களில் குழந்தைகளை பாராமரிப்பில் விடும் தங்களது ஊழிகர்களுக்கு அலவன்ஸ் தொகையை வழங்கும் முதலாளிகளுக்கு 2,400 ரிங்கிட்டாக இருந்த வரி விலக்கு 3,000 ரிங்கிட்டாக அதிகரிக்கப்பட்டது.

வெள்ள தடுப்பு நடவடிக்கைக்காக 11.8 பில்லியன் ரிங்கிட் ஒதுக்கப்பட்டது . பகாங், சிலாங்கூர், நெகிரி செம்பிலான், சபா, சரவாக். கெடா மற்றும் கிளந்தானில் வெள்ள தடுப்பு நடவடிக்கை திட்டங்களுக்காக இந்த தொகை ஒதுக்கப்பட்டுள்ளது.

ஆண்டுக்கு 120.000 ரிங்கிட்டிற்கும் குறைந்த வருமானம் பெறுவோர் மின்னியல் மோட்டார் சைக்கிள் வாங்கினால் 2,400 ரிங்கிட் கழிவு வழங்கப்படும்.

Rahmah  ரொக்க உதவி 3,700 ரிங்கிட்டாக அதிகரிக்கப்பட்டுள்ளது.  9மில்லியன் பேருக்கு Rahmah ரொக்க உதவித் தொகையை 600 ரிங்கிட் அதிகரிக்கப்படுவதால் அவர்கள் 3,100 ரிங்கிட்டிலிருந்து 3,700 ரிங்கிட் பெறுவர்.

இளைஞர்களுக்கான உதவித் தொகை  350 ரிங்கிட்டிலிருந்து 500 ரிங்கிட்டாக  உயர்த்தப்பட்டுள்ளது. அடிப்படை   Rahmah  உதவி திட்டத்தை பெறுவோரில் மாதந்தோறும் 100 ரிங்கிட்டை பெறுவோரின் எண்ணிக்கையும் 200,000 பேரிலிருந்து 700,000 ஆக அதிகரிக்கப்பட்டுள்ளது. இதற்கு முன் 100 ரிங்கிட் உதவித் தொகை ஆறு மாத காலத்திற்கு  வழங்கப்பட்டது.

நெல் விவசாயிகள் மற்றும் மீனவர்களுக்கு உதவித்தொகை மற்றும் ஊக்குவிப்பாக 2.6  பில்லியன் ரிங்கிட் ஒதுக்கீடு.

நெல்  விலை உதவித் திட்டத்திற்கு ஒவ்வொரு மெட்ரிக் டன்னுக்கும் 360, ரிங்கிட்டிலிருந்து 500 ரிங்கிட் வரையில் அதிகரிக்கப்பட்டுள்ளது. நெல் விவசாயிகளுக்கு உதவுவதற்கு அடுத்த ஆண்டு முதல் நெல்  விவசாயிகளுக்கான    விலை  1,300 ரிங்கிட்டாக நிர்ணயிக்கப்பட்டுள்ளது.

மீனவர்களுக்கான டீசல் விலை ஒரு லிட்டருக்கு 1 ரிங்கிட் .65 காசாக நிர்ணயிக்கப்பட்டுள்ளது. மீனவர்களின் வீடுகளை  பழுதுபார்ப்பதற்காக அரசாங்கம் 10 மில்லியன் ரிங்கிட் வழங்கப்படும்.

2026 ஆம் ஆண்டு மலேசியாவுக்கு வருகை புரியும் ஆண்டாக பிரகடனப்படுத்தப்படும்.  இதன்வழி    26.1 மில்லியன் சுற்றுப்பயணிகள்  மலேசியாவுக்கு வருகை புரிவர்.

TVET   எனப்படும்   தொழிற்நுட்ப, தொழிற்கல்வி மற்றும்  பயிற்சிக் துறைக்கு   2024 வரவு செலவுத் திட்டத்தில்    6.8 பில்லியன் ரிங்கிட் ஒதுக்கப்பட்டுள்ளது.  TVET  பட்டதாரிகளுக்கான   நிபுணத்துவ   சான்றிதழ் கல்விக்கு துறைக்கு  100 மில்லியன்  ரிங்கிட் ஒதுக்கப்பட்டுள்ளது

HRDF  எனப்படும  மனித வளங்கள்   மேம்பாட்டு கழகத்திற்கும்   1.7மில்லியன்  பயிற்சி அதிகாரிகளுக்கு  பயிற்சி வழங்குவதற்கும்     1.6 பில்லியன்   ரிங்கிட் ஒதுக்கப்பட்டுள்ளது. சிறிய  மற்றும்  நடுத்தர  தொழில் முனைவர்கள், மாற்றுத் திறனாளிகள் ,  மூத்த குடிமக்கள்  , ஓவ்வு பெற்றவர்கள் மற்றும் முன்னாள் கைதிகள்  தொழில் திறனை   மேம்படுத்துவதற்கான  Madani     திட்டத்திற்கும் சிறப்பு ஒதுக்கீடு   ஒதுக்கப்பட்டுள்ளது.

பி.பி.பி.டி.என்  தேசிய உயர் கல்வி நிதி கடனை திரும்ப செலுத்துவதை ஊக்குவிப்பதற்காக   2023 அக்டோபர்  14ஆம் தேதியிலிருந்து  அடுத்த ஆண்டு மார்ச்  31 ஆம் தேதிக்குள் திரும்ப செலுத்துவோருக்கு      10 விழுக்காடு முதல்  15 விழுக்காடு வரை   சிறப்பு கழிவை அரசாங்கம் வழங்கும்.

புதிய  வரவு செலவு திட்டத்தில்  சுகாதார  அமைச்சுக்கு    41.2 பில்லியன் ரிங்கிட்  ஒதுக்கப்பட்டுள்ளது.  நாடு முழுவதிலு மோசமடைந்த சுகாதார அமைச்சின்   மோசமான நிலையில் உள்ள     400 கிளினிக்குகளை   சீரமைப்பதற்கு     300 மில்லியன் ரிங்கிட் ஒதுக்கப்பட்டுள்ளது. மருத்துவமனைகளுக்கு புதிய சாதனங்களை கொள்முதல்  செய்வதற்கு    766 மில்லியன் ரிங்கிட்டும்    ஒதுக்கப்பட்டுள்ளது

 Tags
Bajet

ciri-ciri

penting


945  தினங்களுக்குப் பின்  இறுதியாக முகக் கவச கட்டுப்பாட்டினை அகற்றியது ஹங்காங்

ஹங் காங், மார்ச் 1 – 945 நாட்களுக்குப் பிறகு, மக்கள் முகக் கவசத்தை கட்டாயம் அணியும் கட்டுப்பாட்டினை ஹங்காங் நீக்கியிருக்கின்றது.

இதன் வழி, உலகிலே மிக நீண்ட காலமாக அமலில் இருந்த கோவிட் கட்டுப்பாடு ஒரு முடிவுக்கு வந்துள்ளது.

அந்நகரில், இதற்கு முன்பு முகக் கவசம் அணியாவிட்டால் 5,000 ஹங்காங் டாலர் அபராதம் விதிக்கப்பட்டது.

இதனிடையே, தனிமைப்படுத்துதல், பொது இடங்களில் கூடும் மக்களின் எண்ணிக்கையை கட்டுப்படுத்துதல் போன்ற இதர பெரும்பாலான கட்டுப்பாடுகளை ஹங்காங் கடந்தாண்டு இறுதியில் அகற்றியது.

 Tags
945 days

ends mask

Hong Kong

mandate after


வட கொரியத் தொழிலாளர்களை உடனடியாக நாட்டிலிருந்து வெளியேற்றுங்கள் ; அனைத்துலக சமூகத்திடம் அமெரிக்கா, ஜப்பான், தென் கொரியா கோரிக்கை

வெளிநாடுகளில் வேலை செய்யும் வட கொரியத் தொழிலாளர்கள் அந்நாட்டிற்கே திரும்ப அனுப்பப்பட வேண்டுமென, தென் கொரியா, அமெரிக்கா மற்றும் ஜப்பான் ஆகிய நாடுகளின் உயர் அணுவாயுத தூதர்கள் கேட்டுக் கொண்டுள்ளனர்.

அண்மைய காலமாக, அனைத்துலக தடைகளை பொருட்படுத்தாது, அணுவாயுதம் மற்றும் ஏவுகணை சோதனை நடவடிக்கைகளை வடகொரியா அதிகரித்து வருகிறது.

அந்த சினமூட்டு நடவடிக்கைக்கு பதிலடி கொடுக்கும் வகையில், உலக நாடுகளில் வேலை செய்யும் அந்நாட்டு தொழிலாளர்களை அனைத்துலக சமூகம் திரும்ப அனுப்பும் நடவடிக்கையை மேற்கொள்ள வேண்டும்.

இன்று நடைபெற்ற அமெரிக்கா, ஜப்பான், தென் கொரிய உயர் அணுவாயுத தூதர்களுக்கு இடையிலான மும்முனை சந்திப்பில் போது அந்த கோரிக்கை முன் வைக்கப்பட்டது.

வட கொரியாவின் அணுவாயுத நடவடிக்கைகளால், கொரிய தீபகற்பத்தில் பதற்றம் மேலோங்கியுள்ளதோடு, அண்டை நாடுகளுக்கும் அது அச்சிறுத்தலை ஏற்படுத்தியுள்ளது.

 Tags
from the country

Immediately expel

international community

japan

North Korean workers

request to the

South Korea

US


செலாயாங்  மருத்துவமனையில்  நோயாளியை கத்தியால் குத்திய மனநலம் குன்றிய ஆடவர்

கோலாலம்பூர், பிப் 15 – செலாயாங் மருத்துவமனையின் அவசரப் பிரிவில் சிகிச்சைக்காக காத்திருந்த ஒரு நோயாளியை, மனநலம் பாதிக்கப்பட்ட மற்றொரு நோயாளி கத்தியால் குத்திய சம்பவம் பெரும் பரபரப்பை ஏற்படுத்தியது.

நேற்று அந்த சம்பவம் நிகழ்ந்த வேளை, கத்தியால் குத்திய அந்த நபரை போலீசார் மருத்துவமனைக்கு கொண்டு வந்திருந்ததாக , சுகாதார தலைமை இயக்குநர் டாக்டர் நோர் ஹிஷாம் அப்துல்லா தெரிவித்தார்.

இதுபோன்ற எதிர்பாரா சம்பவம் எங்கும் நிகழலாம். எனினும், மருத்துவமனைகளில் மனநலம் பாதிக்கப்பட்ட நோயாளிகளை உட்படுத்திய SOP நிர்ணயிக்கப்பட்ட விதிமுறைகளை மறுபரிசீலிக்க வேண்டியிருப்பதாக அவர் கூறினார்.

முன்னதாக, அந்த செய்தியினை முதலாவதாக வெளியிட்டிருந்த Straits Times Singapore ஊடகம், சம்பந்தப்பட்ட நோயாளி முதுகிலும் வயிற்றிலும் மூன்று முறை கத்தி குத்துக்கு ஆளானதாக தெரிவித்தது.

 Tags
in the hospital

Insane people

stab patients


69-வது தேசிய திரைப்பட விருது விழா ; ‘கடைசி விவசாயி’ சிறந்த தமிழ் திரைப்படத்திற்கான விருதை வென்றது

இந்தியா, ஆகஸ்ட்டு 25 – இந்திய திரையுலகின் மிகவும் முக்கியமான அங்கீகாரமாக தேசிய விருது விழா கருதப்படுகிறது.

69-வது இந்திய திரைப்பட விருது விழாவின் வெற்றியாளர்கள் நேற்று மாலை, புது டெல்லியில் அறிவிக்கப்பட்டனர்.

அதில், ஆர்.மாதவனின், “Rocketry : The Bambi Effect” சிறந்த திரைப்படம் எனும் அங்கீகாரத்தை பெற்ற வேளை ; சிறந்த தமிழ்ப் திரைப்படத்துக்கான விருதை, இயக்குனர் எம். மணிகண்டனின் “கடைசி விவசாயி” வென்றது.

மணிகண்டன், 2015-ஆம் ஆண்டு, தனது “காக்கா முட்டை” திரைப் படத்திற்காக தேசிய விருதை வென்றவர் ஆவார்.

கடைசி விவசாயி திரைப்படத்தில், தனித்துவமாக வாழ்ந்து காட்டியிருந்த, காலஞ்சென்ற 85 வயது ஸ்ரீ நல்லாண்டியை, நீதிபதிகள் குழுவினர் பாராட்டி சிறப்பு அங்கீகாரத்தை வழங்கினர்.

சிறந்த நடிகருக்கான விருதை புஷ்பா திரைப்படத்திற்காக, அல்லு அர்ஜுன் வென்ற வேளை ; கங்குபாய் கத்தியவாடி மற்றும் மிமி படங்களுக்காக ஆலியா பட், கிருத்தி சனோன் இருவரும் சிறந்த நடிகைக்கான விருதை பகிர்ந்து கொண்டனர்.

ஆர்.பார்த்திமன் இயக்கத்தில் வெளியான “இரவின் நிழல்” படத்தில் இடம் பெற்ற “மாயவா சாயவா” எனும் பாடலை பாடி இருந்த சிரியா கோஷல், சிறந்த பாடகிக்கான விருது வழங்கி சிறப்பிக்கப்பட்டார்.

தமிழ் இயக்குனர் விஷ்ணு வர்தன் முதல் முறையாக இயக்கிய “Shershaah” இந்தி திரைப்படம், சிறப்பு ஜூரி விருதை வென்ற வேளை ; ஆர். லெனின் இயக்கிய “சிற்பங்களில் சிற்பங்கள்” சிறந்த கல்வி திரைப்படம் எனும் அங்கீகாரத்தை பெற்றது.

அந்த திரைப்படத்திற்கு இசையமைத்த ஸ்ரீகாந்த் தேவா பாராட்டுகளை பெற்றார்.

இவ்வேளையில், இவ்வாண்டு தொடக்கத்தில் ஆஸ்கார் விருதை வென்ற, ராஜமெளலியின் RRR திரைப்படம், ஆறு பிரிவுகளில் விருதுகளை தட்டிச் சென்றது.

 Tags
2023 Live Updates

69th

National Film Awards


பிரதமர்  மற்றும்  அமைச்சர்கள்  20 விழுக்காடு  சம்பள குறைப்பினால் ஒரு ஆண்டிற்கு  ரி.ம 1.2 மில்லின்  மிச்சம்

புத்ரா ஜெயா , ஏப் 15 – பிரதமர் டத்தோஸ்ரீ அன்வார் இப்ராஹிம் சம்பளம் வாங்காமல் இருப்பது மற்றும் அமைச்சர்களின் இருபது விழுக்காடு சம்பளத்தை குறைத்துக் கொண்டதால் அரசாங்கத்திற்கு மாதந்தோறும் சுமார் ஒரு லட்சம் ரிங்கிட்வரை மிச்சம் ஏற்பட்டுள்ளதாக பிரதமர்துறை அமைச்சர் டத்தோ Armizan Mohd Ali கூறினார். பொருளாதாரம் மீட்சியடையும் வரை அனைத்து அமைச்சர்களும் 20 விழுக்காடு சம்பளத்தை குறைத்துக்கொள்வதற்கு முன்வந்தது ஒரு ஆண்டிற்கு 1.2 மில்லியன் ரிங்கிட்டை மிச்சப்படுத்த முடிவதாக சபா மற்றும் சரவாக்கின் சிறப்பு பணிகளுக்கான அமைச்சருமான Armizan தெரிவித்தார். புதிய அரசாங்கம் அமைக்கப்பட்டவுடன் தாம் சம்பளம் பெற்றுக்கொள்ளப் போவதில்லையென பிரதமர் அறிவிப்பு செய்தார். அதனை தொடர்ந்து மக்களின் சுமையை கருதி அமைச்சரவை உறுப்பினர்களும் தங்களது ஒவ்வொரு மாத சம்பளத்திலும் 20 விழுக்காட்டை குறைப்பதற்கும் முன்வந்ததாக அவர் கூறினார்.

 Tags
a year from PM

can save RM1.2m

ministers' pay cuts

Putrajaya says


கோத்தா கினபாலு, ஜன 11 – சபாவின் புதிய அரசாங்கம் இன்று பதவியேற்கும் என துணை முதலமைச்சர் டத்தோ ஜெப்ரி கிட்டிங்கான் தெரிவித்தார். எனினும் இதுகுறித்த அதிகாரப்பூர்வ அறிவிப்பு எதுவும் வெளியிடப்படவில்லை. இன்று பதவி உறுதிமொழி எடுத்துக்கொள்ளும் நிகழ்வு நடைபெறும் என ஜெப்ரி கிட்டிங்கான் கூறினார். இது தொடர்பான மேல் விவரங்களை அவர் வெளியிடவில்லை. சபா மாநில அரசியல் முட்டுக்கட்டையை தீர்ப்பதற்கு ஒற்றுமை அரசாங்கம் அமைக்க வேண்டுமென பிரதமர் டத்தோஸ்ரீ அன்வார் இப்ராஹிம் பரிந்துரைத்துள்ளார். மாநிலத்திலுள்ள 79 சட்டமன்ற உறுப்பினர்களில் 44 பேரின் ஆதரவை முதலமைச்சர் டத்தோஸ்ரீ Hajiji Noor-ரின் Gabungan Rakyat Sabah பெற்றுள்ளது.

 Tags
cabinet

members

new

sabah

Swearing


வீட்டில் ராக்கெட் லாஞ்சர் வெடித்ததால் 8 பேர் மரணம்

பாகிஸ்தான் செப் 28 – பாகிஸ்தானில் நேற்று ராக்கெட் லாஞ்சர் வெடித்ததில் ஐந்து பிள்ளைகள் உட்பட எட்டு பேர் மரணம் அடைந்தனர். மூன்று பேர் பலத்த காயங்களுக்கு இலக்காகினர்.

காந்த்கோட் போலிஸ் தலைவர் கூறுகையில் அந்த ராக்கெட்டை சிறுவர்கள் வீட்டிற்கு அருகே இருக்கும் திடலில் கண்டெடுத்ததாகவும், அதனை வீட்டிற்கு எடுத்து சென்றதாகவும் அவர் தெரிவித்தார். ராக்கெட் வெடித்ததால் ஒரே குடும்பத்தை சேர்ந்த 8 பேர் மரணமுற்ற வேளையில் மூன்று பேர் மருத்துவமனையில் சேர்க்கப்பட்டனர். அதில் ஒருவர் உயிருக்கு போராடி வருகிறார்.

அந்த ராக்கெட் லாஞ்சர் எப்படி அங்கிருக்கும் விவசாய நிலத்தில் வந்தது என விசாரணை நடந்து வருகிறது.

 Tags
8 maut

di rumah

peluru pelancar roket meletup


டிரம்புக்கு விஷம் தடவிய கடிதம் அனுப்பிய பெண்ணுக்கு, 22 ஆண்டுகள் சிறை

வாஷிங்டன், ஆகஸ்ட்டு 18 – டொனல்டு டிரம்ப் அமெரிக்க அதிபராக இருந்த போது, அவருக்கும், டெக்சாஸ் அதிகாரிகள் எண்மருக்கும் விஷம் தடவிய கடிதத்தை அனுப்பிய 55 வயது பெண் ஒருவருக்கு, 22 ஆண்டுகள் சிறைத் தண்டனை விதிக்கப்பட்டுள்ளது.

பிரான்ஸ், கடனா ஆகிய நாடுகளின் இரட்டை குடியுரிமையை வைத்திருக்கும் Pascale Ferried எனும் அப்பெண், தடை செய்யப்பட்ட உயிரியல் ஆயுதங்களை வைத்திருந்த குற்றத்தை ஒப்புக் கொண்டதை அடுத்து, நீதிமன்றம் அவருக்கு அந்த தண்டனையை விதித்தது.

டிரம்ப் அதிபர் தேர்தலில் போட்டியிக்கூடாது என மருட்டல் விடுத்து, அவர் சொந்தமாக தயாரிக்கப்பட்ட விஷம் தடவிய கடிதத்தை அனுப்பியதாக கூறப்படுகிறது. எனினும், அச்சம்பவத்தில் யாரும் பாதிக்கப்படவில்லை.

2019-ஆம் ஆண்டு, அபாயகர ஆயுதங்களை வைத்திருந்த அப்பெண், டெக்சாசில் முதல் முறையாக கைதுச் செய்யப்பட்டு பத்து வாரங்களுக்கு தடுத்து வைக்கப்பட்டார்.

அதன் பின்னர், 2020-ஆம ஆண்டு, செப்டம்பரில், மீண்டும் ஆயுதங்களுடன் நியூ யார்க்கில் நுழைய முற்பட்ட போது அவர் கைதானார்.

 Tags
kerana hantar surat beracun kepada Trump

Wanita dipenjara 22 tahun


நிலவை  நோக்கி  விண்ணில்  சீறிப் பாய்ந்தது சந்திரயான் 3  விண்கலம்

சென்னை, ஜூலை 14 – நிலவை நோக்கி விண்ணில் சீறிப் பாய்ந்தது சந்திரயான்-3 விண்கலம் . ஆந்திர பிரதேஷ் மாநிலத்தில் ஸ்ரீஹரிகோட்டா சதீஷ் தவான் மையத்தின் 2ஆவது ஏவுதளத்தில் இருந்து ( ஜி.எஸ்.எல்.வி .மார்க் 3) ராக்கெட் மூலம் இந்திய நேரப்படி இன்று மதியம் 2.35 மணியளவில் சந்திரயான் விண்கலம் விண்ணில் செலுத்தப்பட்டது. சந்திரயான் -3 வெற்றிகரமாக ராக்கெட்டில்இருந்து பிரிக்கப்பட்டதைத் தொடர்ந்து இஸ்ரோ விஞ்ஞானிகள் மகிழ்ச்சி அடைந்தனர். சந்திரயான் -3 சுற்றுவட்டப் பாதையில் வெற்றிகரமாக நுழைந்தது. அமெரிக்கா. ரஷியா, சீனா அனுப்பிய விண்கலன்கள் சக்தி வாய்ந்தவை. அவை விரைவில் நிலவை சென்றடைந்தன. பூமியில் இருந்து நிலவு சுமார் 3. 84 லட்சம் கிலோமீட்டர் தொலைவில் உள்ளது. சந்திரயான் -3 விண்கலம் நிலைவை சென்றடைவதற்கு 40 நாட்கள் பயணத்தை மேற்கொள்ள வேண்டியுள்ளது. நிலவில் இதுவரை அமெரிக்கா, ரஷ்யா,சீனா ஆகிய மூன்று நாடுகள் மட்டுமே தங்களது விண்கலன்களை இறக்கி ஆய்வு பணிகளை மேற்கொண்டுள்ளன. இந்த வரிசையில் இடம்பெறும் நான்காவது நாடு என்ற பெருமையை பெறுவதற்காக இந்தியா நிலவில் காலடி எடுத்து வைக்கும் முயற்சியை இன்று மேற்கொண்டது.

நிலவின் தென்துருவத்தில்தான் அதிக கனிம வளங்கள் உள்ளன. எனவே அங்கு முதல் கட்ட ஆராய்ச்சியை இந்தியாவின் இஸ்ரோ விஞ்ஞானிகள் தொடங்கியுள்ளனர். 40 நாள் பயணத்துக்குப் பிறகு ஆகஸ்டு 23 ஆம் தேதி மாலை மணி 5.47 அளவில் நிலவில் சந்திரயான் -3 விண்கலத்தை தரையிறக்குவதற்கு இஸ்ரோ விஞ்ஞாணிகள் திட்டமிட்டுள்ளனர். சந்திரயான்-3 விண்கலம் 3,895 எடையில் உருவாக்கப்பட்டுள்ளது. ஏற்கனவே ஆர்பிட்டர், நிலவை சுற்றி வருவதால், நிலவில் 14 நாட்கள் ஆய்வு மேற்கொள்வதற்காக லேண்டர், ரோவர் கலன்கள் மட்டுமே அனுப்பப்படுகின்றன . இந்த திட்டம் வெற்றி பெறும் என இஸ்ரோ விஞ்ஞானிகள் நம்பிக்கையோடு இருக்கின்றனர்.

 Tags
historic Chandrayan 3 Mission

india launches

to land Spacecraft on th moon


FF1  வாகன  பதிவு எண்ணை  1.2 மில்லியன்  ரிங்கிட்டுக்கு வாங்கினார் ஜொகூர் சுல்தான்

ஜோகூர் பாரு, ஜூன் 12 – இன்றைய தேதியில் FF1 என்ற வாகன பதிவு எண்ணை நாட்டிலேயே அதிக விலை கொடுத்து வாங்கியவர் என்ற பெருமையை பெறுகிறார் மேன்மை தங்கிய ஜோகூர் சுல்தான் Ibrahim Sultம்an Iskandar .

FF என்ற சிறப்பு எண் பட்டையில் தொடங்கும் FF1 என்ற வாகன பதிவு எண்ணை சாலை போக்குவரத்து துறையிடமிருந்து பெறுவதற்காக அரசாங்கத்திற்கு Sultan Ibrahim 1.2 மில்லியன் ரிங்கிட் வழங்கியதாக போக்குவரத்து அமைச்சர் Anthony Loke தெரிவித்தார்.

இந்த தனித்துவம் வாய்ந்த பதிவு எண்ணை வழங்குவதற்கு ஜோகூர் சுல்தானை சந்திப்பதற்கு தமக்கு அவர் வாய்ப்பு வழங்கியதாக முகநூலில் Anthony Loke தெரிவித்தார்.

வாகன எண் பதிவுக்கு அரசாங்கம் இதுவரை கூடுதல் மதிப்பாக 1.2 மில்லியன் ரிங்கிட்டை வசூலித்திருப்து பெரிய சாதனையாகும் என அவர் கூறினார்.

இந்த தொகையின் மூலம் FF மூலம் தொடங்கும் பதிவு எண்களுக்கு இதுவரை அரசாங்கம் 35.4 மில்லியன் ரிங்கிட்டை வருமானமாக பெற்றுள்ளதாக அவர் கூறினார்.

 Tags
Johore ruler

number plate

pays RM 1.2 Million

to own FF1


பிரீமியர் லீக் ஆட்டம் ; அத்துமீறி திடலில் நுழைந்து Newcastle நிர்வாகியை தாக்க முயன்ற ஆடவன் கைது

லீட்ஸ் யுனைடெட் (Leeds United) மற்றும் நியூகேஸில் (Newcastle) அணிகளுக்கு இடையிலான பிரீமியர் லீக் ஆட்டத்தின் போது, திடலில் அத்துமீறி நுழைந்து, நிர்வாகியை தாக்க முற்பட்ட ஆடவன் ஒருவன் கைது செய்யப்பட்டதை, போலீஸ் உறுதிப்படுத்தியது.

பிற்பாதி ஆட்டத்தின் போது, திடலில் நுழைந்த அந்த ஆடவன், Newcastle தொழில்நுட்பப் பகுதியை நோக்கி சென்று, அங்கிருந்த நிர்வாகி Eddie Howe-வை தாக்க முற்பட்டதாக கூறப்படுகிறது.

எனினும், அவ்வாடவன் உடனடியாக திடலை விட்டு வெளியேற்றப்பட்டு கைது செய்யப்பட்டான்.

தற்சமயம், உத்தரவாதத்தின் பேரில் விடுவிக்கப்பட்டுள்ள அவ்வாடவனுக்கு எதிராக, வரும் ஜூலையில் குற்றம்சாட்டப்படுமென போலீசார் தெரிவித்துள்ளனர்.

இதனிடையே, அவ்வாடவனுக்கு வாழ்நாள் தடை விதிக்கப்பட்டுள்ளதாக, லீட்ஸ் யுனைடெட் அறிக்கை ஒன்றின் வாயிலாக தெரிவித்துள்ளது.

கடந்த சனிக்கிழமை நடைபெற்ற அவ்வாட்டம், 2-2 என்ற கோல் எண்ணிக்கையில் சமநிலையில் முடிந்த போதிலும், அதன் வாயிலாக ஒரு புள்ளியை பெற்று பாதுகாப்பான இடத்திற்கு லீட்ஸ் முன்னேறியது.

 Tags
and trying to assault

Arrested for trespassing

Newcastle administrator

Premier League match


சிலாங்கூரை PH தக்க வைத்துக் கொண்டால், அமிருடின் தொடர்ந்து மந்திரி புசாராக நீடிப்பார் ; கூறுகிறார் அன்வார்

செகிஞ்சான், ஜூலை 18 – அடுத்த மாதம் நடைபெறவுள்ள மாநிலத் தேர்தலில் பக்காத்தான் ஹராப்பான் சிலாங்கூரைத் தக்க வைத்துக் கொண்டால், அமிருடின் ஷாரி தொடர்ந்து மாநில மந்திரி பெசாராக நீடிப்பார் என, பாக்காதான் ஹரப்பான் தலைவர் டத்தோ ஸ்ரீ அன்வார் இப்ராகிம் கூறியுள்ளார்.

அமிருடின் தலைமைத்துவத்தின் கீழ், அந்நிய முதலீட்டை ஈர்ப்பதில் மாநிலத்தின் வலுவான சாதனையே அதற்குக் காரணம் என்பதையும், பிரதமருமான அன்வார் சுட்டிக் காட்டினார்.

இவ்வாண்டின் முதல் காலாண்டில் சிலாங்கூர் மாநிலம், 5.6 விழுக்காட்டு பொருளாதார வளர்ச்சியை பதிவுச் செய்துள்ளது. சீனா, இந்தோனேசியா, சிங்கப்பூர் ஆகிய நாடுகளுடன் ஒப்பிடுகையில் அது மிகவும் அதிகமாகும்.

அதே சமயம், Aramco, Tesla, Geely ஆகியவற்றை சேர்க்காமல், மொத்தம் 710 கோடி ரிங்கிட் முதலீட்டை சிலாங்கூர் கவர்ந்துள்ளது.

சிலாங்கூர் மாநிலத்தில், அரசியல் சூழல் நிலைதன்மையுடன் காணப்படுவதே அதற்கு முக்கிய காரணம் என்பதையும் பிரதமர் சுட்டிக் காட்டினார்.

சிலாங்கூர் மாநில பாக்காத்தான் ஹரப்பான் தலைவருனான அமிருடின், 2008-ஆம் ஆண்டு நடைபெற்ற நாட்டின் 12-வது பொதுத் தேர்தலுக்கு பின்னர், கெஅடிலான் சார்பில் நியமிக்கப்பட்ட மூன்றாவது சிலாங்கூர் மந்திரி பெசார் ஆவார்.

2018-ஆம் ஆண்டு, நாட்டின் 14-வது பொதுத் தேர்தலுக்கு பின்னர், முன்னாள் பிரதமர் துன் டாக்டர் மஹாதீர் அமைச்சரவையில் இணைய, அப்பொழுது சிலாங்கூர் மாநில மந்திரி பெசாராக இருந்த அஸ்மின் அலி பதவி விலகியதை அடுத்து, 16- வது மந்திரி பெசாராக அமிருடின் பதவியேற்றார் என்பது குறிப்பிடத்தக்கது.

 Tags
Amirudin kekal

Anwar cadang

MB Selangor


OPR -ரை உயர்த்தாத  மத்திய வங்கி ; வட்டி விகிதத்தை 2. 75 விழுக்காடாக நிலை நிறுத்தியது

கோலாலம்பூர், ஜன 19 – எதிர்பாராத விதமாக, Bank Negara Malaysia -மத்திய வங்கி , OPR வட்டி விகிதத்தை 2. 75 விழுக்காடாக நிலைநிறுத்த முடிவு செய்திருக்கிறது.

கடந்தாண்டு மத்திய வங்கி, மே, ஜூலை, செப்டம்பர், நவம்பர் ஆகிய மாதங்களில் OPR வட்டி விகிதத்தை நான்கு முறை அதிகரித்தது.

ஆகக் கடைசியாக நவம்பரில் OPR வட்டி விகிதம், 25 புள்ளிகள் அதிகரித்து 2. 75 விழுக்காடு உயர்ந்தது.

அந்த வட்டி விகிதம், தொடர்ச்சியாக ஐந்தாவது முறையாக அதிகரிக்குமென பொருளாதார நிபுணர்கள் கணித்திருந்த நிலையில், எதிர்பார்க்காத வகையில் மத்திய வங்கி அந்த வட்டி விகிதத்தை நிலை நிறுத்தும் முடிவை எடுத்தது.

 Tags
at 2.75 percent

bank negara

did not increase

remaining

The OPR


சர்ச்சைகுரிய  கொஹினூர்  வைரம் பதித்த மகுடத்தை  ராணி கமிலா அணியப் போவதில்லை

லண்டன் , பிப் 16 – மே மாதம் 6-ஆம் தேதி பிரிட்டன் மன்னர் மூன்றாம் சார்லசுடன் மகுடம் சூடப்போகும் ராணி கமிலா பார்க்கர் (Camilla Parker), மறைந்த இரண்டாம் எலிசபெத் அரசியார் அணிந்திருந்த கொஹினூர் வைரம் பதித்த கிரீடத்தை அணியப்போவதில்லை. மாறாக அவர் ராணி மேரி அணிந்த கிரீடத்தைத்தான் அணியப் போவதாக பகிங்காம் அரண்மனை அறிவித்திருக்கின்றது.

இரண்டாம் எலிசெபத் அரசியார் அணிந்திருந்த கிரீடத்தின் மத்திய பகுதியில் உள்ள 105 காரட் கொஹினூர் வைரம், உலகிலேயே வெட்டியெடுக்கப்பட்ட மிகப் பெரிய -விலை உயர்ந்த வைரமாகும்.

காலனித்துவ ஆட்சிக் காலத்தின்போது, தங்களது நாட்டிலிருந்து பிரிட்டனுக்கு எடுத்து செல்லப்பட்ட அந்த வைரத்தை திரும்பு கொடுக்குமாறு இந்தியா வலியுறுத்தியுள்ளது.

அதேப் போல, 1947-ஆம் ஆண்டு இந்திய சுதந்திரத்திற்குப் பின்னர், பாகிஸ்தானும், ஆப்கானிஸ்தானும் அந்த வைரத்தின் மீது உரிமை கொண்டாடி வருகின்றன.

 Tags
Britain's Camilla

diamond for coronation

Koh-i-Noor

will not wear disputed


பெரு நிறுவனங்களில் அதிகரிக்கும் பணி நீக்கம்; டிஸ்னியில் 7,000 பேர் வேலை இழக்கின்றனர்

கலிபோர்னியா, பிப் 9 – மிகப் பெரிய பொழுது போக்கு நிறுவனமான டிஸ்னி, 7,000 பேரை பணி நீக்கம் செய்கிறது.

550 கோடி டாலர் செலவை மிச்சப்படுத்துவதோடு, டிஸ்னி ஸ்ட்ரீமிங் ( streaming) ஒளிபரப்பு சேவையை லாபகரமாக்க , அந்த முடிவு எடுக்கப்பட்டிருப்பதாக, டிஸ்னி தலைமை நிர்வாகி போல் இகர் ( Bon Iger )தெரிவித்தார்.

உலகம் முழுவதிருக்கும் டிஸ்னியின் மொத்த தொழிலாளர்களில்

அந்த ஆட்குறைப்பு 3. 6 விழுக்காட்டை உட்படுத்தியிருக்கிறது.

 Tags
7000 jobs

Disney to cut

in major

shake-up of firm


ஒரு மணி  நேரத்திற்கும்  மேலாக கவ்வியிருந்த  முதலையின் வாயிலிருந்து  உயிர்தப்பிய  மாது

ஜகர்த்தா, ஆக 2 – இந்தோனேசியா Kalimantan னில் செம்பனை தோட்டத்தை சேர்ந்த பெண் தொழிலாளி ஒருவர் கவ்வியிலிருந்த முதலையின் வாயிலிருந்து பொதுமக்களின் உதவியிலிருந்து மீட்கப்பட்டார். 38 வயதுடைய Falmira de Jesus அந்த தொழிலாளி அருகேயுள்ள ஆற்றில் நீர் எடுக்க முயன்றபோது செடிகளுக்கு மத்தியில் மறைந்திருந்த முதலை திடீரென பாய்ந்து தமது காலை கவ்வி நீருக்குள் இழுத்தாக தெரிவித்தார். வலியினால் கூச்சலிட்டதால் அருகேயிருந்த தொழிலாளர்கள் ஓடிவந்து தம்மை காப்பாற்றியதாக அவர் தெரிவித்தார். தனது காலை சுமார் ஒன்றரை மணி நேரத்திற்கும் மேலாக முதலை கவ்விக்கொண்டு இருந்ததால் மரணத்தின் விழிப்பிற்கே சென்று விட்டதாகவும் இனி உயிர் பிழைக்கும் வாய்ப்பு இல்லையென முடிவுசெய்தபோது சக தொழிலாளர்கள் அனைவரும் ஒன்று சேர்ந்த தம்மை காப்பாற்றி மருத்துவமனைக்கு கொண்டுச் சென்றதாக Falmira கூறினார்.

 Tags
‘dibaham’ buaya

Terselamat selepas sejam


வேலை வாய்ப்பு கும்பலால்  ஏமாந்த   மேலும்  12 மலேசியர்கள்  கம்போடியாவில்  மீட்கப்பட்டனர்

நொம்பென், மார்ச் 28 – கம்போடியாவில் வேலை வாய்ப்பு கும்பலால் ஏமாற்றப்பட்ட மேலும் 12 மலேசியர்கள் மீட்கப்பட்டுள்ளதாக பிரதமர் டத்தோஸ்ரீ அன்வார் இப்ராஹிம் தெரிவித்துள்ளார். அந்த 12 நபர்களையும் தாயகத்திற்கு திரும்ப அழைத்து வருவதற்கான நடவடிக்கையில் மலேசிய தூதரகம் ஈடுபடும் என அவர் கூறினார். பாதிக்கப்பட்டவர்களுக்கான விமான டிக்கேட்டுக்களை அவர்களது குடும்பத்தினர் வாங்கித் தந்தவுடன் அவர்கள் இவ்வார இறுதியில் நாட்டிற்கு திருப்புவதற்கான நடவடிக்கை எடுக்கப்படும் என கம்போடியாவிற்கான மலேசிய தூதர் டத்தோ Eldeen Husain Mohd Hahim தெரிவித்தார். வேலை வாய்ப்பு மோசடி கும்பலால் ஏமாற்றப்பட்ட 287 மலேசியர்கள் இதுவரை கம்போடியாவிலிருந்து மீட்கப்பட்டு தாயகத்திற்கு கொண்டு வரப்பட்டனர்.

 Tags
12 more victims

of work fraud

rescued

syndicate in Cambodia


இரு கார்கள்    மோதிக் கொண்ட  விபத்தில்   இளம் பெண்   மரணம்

பாசீர் கூடாங், ஏப் 25 – ஜொகூர், பாசீர் கூடாங், Jalan Masai – Kong Kong கட்டுப்பாட்டை இழந்த கார் ஒன்று மற்றொரு காருடன் மோதி விபத்துக்குள்ளானதில் 20 வயது பெண் ஒருவர் மரணம் அடைந்தார். அந்த விபத்தில் மேலும் இரு கார் ஓட்டுனர்கள் காயம் அடைந்தனர்.

Jalan Seri Alamமிலிருந்து Taman Cendanaவை நோக்கி ஆடவர் ஒருவர் ஓட்டிச் சென்ற கார் கட்டுப்பாட்டை இழந்து சாலையின் எதிப்புறம் சென்று மற்றொரு காருடன் மோதியதாக கூறப்படுகிறது.

 Tags
car crash

in pasir Gudang

two hurt

Woman killed


குடையை ஆயுதமாக ஏந்தி ஆடவன் கொள்ளை ; ஏழாயிரம் ரிங்கிட் ரொக்கமும், நகைகளும் களவுபோனது

பத்துகாஜா, ஆகஸ்ட்டு 10 – பூட்டிக் அழகு சாதனப் பொருட்கள் கடையில் நிகழ்ந்த கொள்ளையின் போது, குடையை ஆயுதமாக பயன்படுத்திய நபரை போலீசார் தேடி வருகின்றனர்.

நேற்று மாலை மணி 3.30 வாக்கில் நிகழ்ந்த அந்த கொள்ளைச் சம்பவத்தில், சம்பந்தப்பட்ட பூட்டிக் உரிமையாளருக்கு ஏழாயிரம் ரிங்கிட் இழப்பு ஏற்பட்டதாக மதிப்பிடப்பட்டுள்ளது.

உள்ளூர் ஆடவனான அந்த கொள்ளையன், ரொக்கப் பணத்தையும், நகைகளையும் கொள்ளையிட்டு தப்பிச் சென்றதாக, பத்துகாஜா மாவட்ட போலீஸ் தலைவர் அசிஸ்டன் கமிஸ்னர் முஹமட் ரோய் சுஹைமி சாரிப் தெரிவித்தார்.

அவ்வாடவன் சம்பந்தப்பட்ட கடையில் நுழையும் போது கையில் குடையை வைத்திருந்தது CCTV இரகசிய கண்காணிப்பு காமிரா வாயிலாக தெரிய வந்துள்ள வேளை ; அக்குடையை கொண்டு அவன் கடையிலிருந்து பணியாளரை மிரட்டி கொள்ளையிட்டு சென்றுள்ளான்.

CCTV இரகசிய கண்காணிப்பு காமிரா பதிவின் உதவியோடு, அவ்வாடவனை போலீசார் அடையாளம் கண்டு வருகின்றனர்.

அந்த கொள்ளைச் சம்பவம் தொடர்பில் தகவல் அறிந்த பொதுமக்கள் பத்து காஜா போலீஸ் நடவடிக்கை அறையை தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
barang kemas RM7000

Lelaki bersenjatakan payung samun wang tunai


தீயணைப்பு மீட்புத் துறையின் ஹெலிகாப்டர் ஆம்புலன்ஸ் சேவை அறிமுகம்!

கோலாலம்பூர், ஏப் 15 – மலேசிய தீயணைப்பு மற்றும் மீட்புத்துறை தனது முதலாவது ஹெலிகாப்டர் ஆம்புலன்ஸ் சேவையை நாளை ஏப்ரல் 15ஆம் தேதி தொடங்குகிறது.

சமூகத்தின் அனைத்து நிலையில் உள்ளவர்களுக்கு சிறந்த சேவை வழங்குவதுடன் அரசாங்க நிறுவனத்தின் சேவைகள் அடித்தட்டு மக்களுக்கும் சென்றடைய வேண்டும் என்ற அரசாங்கத்தின் நோக்கங்களுக்கு ஏற்ப இது அமைவதாக தீ மற்றும் மீட்புத்துறையின் தலைமை இயக்குனர் டத்தோ Abdul Wahab Mat Yasin தெரிவித்துள்ளார்.

மருத்துவ சாதனங்கள் வசதியைக் கொண்ட இந்த ஹெலிகாப்டர் ஆம்புலன்ஸ் சேவையை நாளை AEON Shah Alam மில் ஊராட்சி மன்றம் மேம்பாட்டுத்துறை அமைச்சர் Nga Kor Ming தொடக்கி வைக்கவுள்ளார்.

 Tags
Ambulance

and Rescue

April 15

Dept

Fire

first helicopter

on

service

to launch


தங்கத்திற்கு ஆடம்பர பொருள் வரியா ? அரசாங்கம்  மறுஆய்வு செய்ய வேண்டும்

கோலாலம்பூர், மார்ச் 31 – தங்கத்திலான பொருட்களுக்கு ஆடம்பர பொருள் வரியை விதிப்பதை மறுபரிசீலிக்கும்படி, தங்க விற்பனையாளர்களும், தங்க நகை கடைக்காரர்களும் அரசாங்கத்தை வலியுறுத்தியுள்ளனர்.

நாட்டின் வருமானத்தை அதிகரிக்க, அந்த ஆடம்பர பொருள் வரி முக்கியமானது என்றாலும், அந்த வரி விதிப்பால், சாதாரண மக்கள் இனி தங்கத்தை வாங்கும் சக்தியை இழப்பார்கள் என MGA- மலேசிய தங்க சங்கம் கூறியுள்ளது.

B40 குறைந்த வருவாய் பெறுவோரும், M40 நடுத்தர வருவாய் பெறுவோரும், முதலீட்டாகவும், சேமிப்பாகவும் தங்கத்தை வாங்கி வைத்திருப்பர்.

ஆனால் ஆடம்பர பொருட்கள் பெரும்பாலும் அதிகம் வருமானம் ஈட்டுபவர்களால் வாங்கக் கூடியது. அந்த ஆடம்பர பொருட்களைத் திரும்ப விற்கும் போது அதிக லாபத்தை கொடுப்பதில்லை.

எனவே , சாதாரண மக்கள் முதலீட்டாக வாங்கும் தங்கத்திலான பொருட்களுக்கு ஆடம்பர பொருள் வரியை விதிப்பதை அரசாங்கம் தவிர்க்கும்படி , அச்சங்கம் கேட்டுக் கொண்டது.

 Tags
Association urge

goods tax

Govt

luxury

on gold

to rethink


ஆசிரியர் பற்றாக்குறைப் பிரச்சனை ; மார்ச் மாதத்திற்குள் தீர்வுக் காணப்படும்!

நிபோங் தெபால் வ ஜன 30-நாடு முழுவதும் நிலவும் ஆசிரியர் பற்றாக்குறை பிரச்சனைக்கு, வரும் மார்ச் மாதம் புதிய கல்வித் தவணை தொடங்குவதற்குள் தீர்வுக் காணப்படுமென, கல்வி அமைச்சர் பட்லினா சீடேக் தெரிவித்தார்.

இதற்கு முன், சரவாக்கில் நிலவும் சுமார் மூவாயிரம் ஆசிரியர்கள் பற்றாக்குறையில் 50 விழுக்காடு வரையில் மார்ச்சிக்குள் தீர்வுக் காணப்படுமென கல்வி அமைச்சு அறிவித்திருந்தது.

நாட்டிலுள்ள இதர மாநிலங்களிலும் அதே பிரச்சனை உள்ளது. எனினும் சரவாக் மாநிலத்துடன் ஒப்பிடுகையில் அது அவ்வளவு மோசமாக இல்லை என்பதால் சரவாக்கில் முதலில் கவனம் செலுத்தப்பட்டதாக பட்லினா சொன்னார்.

 Tags
before March

problem was resolved

The teacher shortage


MYAirline Sdn Bhd விமான நிறுவனத்தின் இணை தோற்றுவிப்பாளர் கோ ஹ்வான் ஹுவா நான்கு நாள் தடுத்து வைப்பு

கோலாலம்பூர், செப் 18 – MYAirline Sdn Bhd நிறுவனத்தின் கூட்டு தோற்றுவிப்பாளரும் அந்நிறுவனத்தின் பெரும்பான்மை பங்குகளை வைத்திருப்பவருமான டத்தோ கோ, அவரது மனைவி மற்றும் மகனும் நான்கு நாட்களுக்கு தடுத்துவைக்கப்படுவதற்கு நீதிமன்றத்தின் அனுமதியை போலீஸ் பெற்றுள்ளதாக புக்கிட் அமான் வர்த்தக குற்றப்புலனாய்வுத்துறையின் இயக்குனர் டத்தோஸ்ரீ ரம்லி யூசுப் உறுதிப்படுத்தினார்.

57 வயதுடை கோ, அவரது மனைவியான 55 வயதுடைய நியோவ் ஈன் லீ மற்றும் 26 வயதான மகன் கோ ஸி ஹான் ஆகியோர் நேற்றிரவு கைது செய்யப்பட்டனர். விசாரணைக்கு உதவும் பொருட்டு அந்த மூவரை தடுத்து வைக்கும் உத்தரவை போலீசார் பெற்றதாக ரம்லி யூசுப் தெரிவித்தார். நிதி நெருக்கடி காரணமாக செயல் நடவடிக்கைகளை தற்காலிகமாக நிறுத்தி வைப்பதாக இம்மாதம் அக்டோபர் 12ஆம் தேதி MYAirline அறிவித்தது.

 Tags
bersama MYAirline

ditahan

Goh Hwan Hua

Polis sahkan pengasas


உலகம்  முழுவதிலும்  உள்ள தமிழர்கள் இன்று பொங்கல்  திருநாள்  கொண்டாடுகின்றனர்

கோலாலம்பூர், ஜன 15 – தை முதல் நாளான இன்று மலேசியா உட்பட உலகம் முழுவதிலும் உள்ள தமிழர்கள் இன்று தைப்பொங்கலை கொண்டாடுகின்றனர். உழவர் திருநாள் என்றழைக்கப்படும் பொங்கல் சூரியனுக்கு நன்றி தெரிவிக்கும் நன்னாள் ஆகும். இன்றைய நாளில் மஞ்சள் கொத்துடன் புதுப்பானையில் பால் பொங்கியவுடன் அது பொங்கி வழியும்போது பொங்கலோ பொங்கல் என மகிழ்ச்சியாக கூறி அதன் பின் புத்தரிசி, சர்க்கரை ஆகிவற்றுடன் பொங்கலிட்டு , அதனை சூரியனுக்கு படைத்து நன்றி செலுத்தும் நாளாகவும் பொங்கல் விளங்குகிறது.

மலேசியாவில் தமிழர்கள் வாழும் இல்லங்களில் வாசலில் கரும்பும் , தோரணங்களும், மா இலைகளும் கட்டி , மங்களகரமான உடையணிந்து குடும்பத்தோடு பொங்கல்  வைக்கும் வைவங்கள் பல தலைமுறைகளும் கடந்த தொடர்ந்து நடைபெறுகின்றன. அதுவும் இவ்வாண்டு பொங்கல் தினம் இன்றைய ஞாயிற்றுக்கிழமையில் மலர்ந்துள்ளதால் விடுமுறை மகிழ்கச்சியோடு தமிழர்கள் பொங்கல் திருநாளை கொண்டாடுகின்றனர்.

இவ்வேளையில் மலேசியப் பிரதமர் டத்தோ ஶ்ரீ அன்வார் இப்ராஹிம், மனித வள அமைச்சர் சிவகுமார், மஇகா தேசியத் தலைவர் டான் ஶ்ரீ விக்னேஸ்வரன், இந்து சங்கத் தலைவர் கணேசன் தங்கவேலு உட்பட அரசியல் மற்றும் சமூக தலைவர்கள் பொங்கல் திருநாள் குதூகலமாகவும் ஒற்றுமை நாளாகவும் அமைய வாழ்த்து தெவித்துள்ளனர்.

வணக்கம் மலேசியா-வும் அனைவருக்கும் பொங்கல் வாழ்த்துகளைத் தெரிவித்துக்கொள்கிறது

 Tags
Ponggal celebration


காஜாங், கெலானா ஜெயா, வங்சா மாஜு  குடிநுழைவு அலுவலங்களில்  இணையம் வாயிலாக மட்டுமே கடப்பிதழை புதுப்பிக்க முடியும்

புத்ரா ஜெயா, மே 17 – Kajang, kelana Jaya, மற்றும் Wangsa Maju குடிநுழைவு அலுவலகங்களில் அனைத்துலக கடப்பிதழ்களை புதுப்பிக்கும் நடவடிக்கை இணைய வாயிலாக மட்டுமே மேற்கொள்ளப்படும்.

ஜூன் 1ஆம் தேதி முதல் இந்த நடைமுறை அமலுக்கு வருவதாக உள்துறை அமைச்சர் டத்தோஸ்ரீ சைபுடின் நசுத்தியோன் இஸ்மாயில் தெரிவித்துள்ளார்.

13 வயது முதல் 59 வயதுடையவர்கள் தங்களது கடப்பிதழ்களை அந்த மூன்று குடிநுழைவு அலுவலகங்களின் முகப்பிடங்களில் புதுப்பிக்க முடியாது.

இந்த பிரிவை சேர்ந்தவர்கள் இணையம் வாயிலாக தங்களது அனைத்துலக கடப்பிதழ்களை புதுப்பிக்க வேண்டும் என அவர் தெரிவித்தார்.

எனினும் இதர குடிநுழைவு அலுவலகங்களில் முகப்பிடங்கள் மூலம் கடப்பிதழ்களை புதுப்பிக்கலாம் என சைபுடின் சுட்டிக்காட்டினார்.

 Tags
application

at three

from

Full online

immigration

June 1

offices

passport


ரியூனியன்  தீவுக்குள்  நுழைய முயன்ற  38  பேர்  மீண்டும் இலங்கைக்கு  அனுப்பப்பட்டனர்.

பாரிஸ், ஜன 27 – பிரான்ஸின் ரியூனியன் தீவில் சட்டவிரோதமாக நுழைய முயன்றபோது கைது செய்யப்பட்ட 38 பேர் அவர்களது தாயகமான இலங்கைக்கு அனுப்பிவைக்கப்பட்டனர். இலங்கையின் யாழ்ப்பாணம், வவுனியா, மட்டக் களப்பு ,மன்னார், கிளிநொச்சி , முல்லைத் தீவு, திரிகோணமலை ஆகிய இடங்களைச் சேர்ந்த அவர்கள் கடல் மார்க்கமாக ரியூனியன் தீவுக்குள் நுழைய முயன்றபோது இம்மாதம் 14ஆம் தேதி கைது செய்யப்பட்டு நீதிமன்றத்தில் நிறுத்தப்பட்டனர். அவர்கள் அனைவரும் புதன்கிழமை இலங்கைக்கு அனுப்பிவைக்கப்பட்டதாக ரியூனியன் குடிநுழைவுத்துறை அதிகாரிகள் தெரிவித்தனர்.

 Tags
France have been repatriated to

in Réunion Island of

Sri Lanka last night.

Thirty-eight illegal Sri Lankan migrants

who were arrested


திருமண மோதிரம் வாங்கிவிட்டு திரும்பும்போது விபத்து; மணமகன் மரணம், மணமகள் கவலைக்கிடம்

கெமாமான், மே 14 – தங்களின் திருமண மோதிரத்தை வாங்கிவிட்டு மகிழ்ச்சியாக வீடு திரும்பிய ஒரு தம்பதியரின் நாள் மீள முடியாத துயரத்தில் முடிந்துள்ளது.

கெர்தேவிலிருந்து டுங்கூனுக்கு திரும்பிக் கொண்டிருந்த அவர்களின் கார் எதிர்புறத்திலிருந்து வந்துக் கொண்டிருந்த கட்டுபாட்டை இழந்த காரால் மோதப்பட்டதில் விபத்துக்குள்ளானது. அதில் துரதிஸ்டவசமாக தலையிலும் உடலிலும் பலத்த காயத்திற்குள்ளான மணமகன் சம்பவ இடத்திலேயே மரணமடைந்த நிலையில், மணமகள் கவலைக்கிடமான நிலையில் மருத்துவமனையில் அனுமதிக்கப்பட்டுள்ளார்.

 Tags
dies

fiancée

in collision

injured

man

Seriously

soon-to-be


வெளிநாட்டு பெண்ணை போலீஸ் கைது செய்துள்ளது.

ஈப்போ , ஜூன் 26 – ஈப்போ , மஞ்சோங்கில் உள்ள செம்பனை தோட்டத்தில் நேற்று மதியம் ஒருவரை கொலை செய்த குற்றத்திற்காக வெளிநாட்டு பெண்ணை போலீசார் கைது செய்துள்ளனர்.

38 வயதுடைய அவ்வாடவர், உடல் முழுவதும் வெட்டு காயங்களுடன் தரையில் இறந்து கிடந்ததாக போலீஸ் அறிவித்துள்ளனர் .

மேலும் அவர் இறந்து கிடந்த இடத்தில் , செம்பனை பழங்களை பறிக்கும் 2 இரும்பு கொக்கி , ஒரு இரும்பு கம்பி, பழங்களை பறிக்கும் வலை , ஒரு துண்டோடு சேர்த்து ஒரு மோட்டார் வண்டியம் தடயமாக கிடைத்துள்ளன.

இன்று மேற்கொள்ளப்பட்ட பிரேத பரிசோதனையின் முடிவில் கூர்மையான ஆயுதத்தினால் தாக்கி தலையில் வெட்டு ஏற்பட்டதோடு, அதிகளவு இரத்தம் கசிந்ததின் காரணமாக அவர் உயிரிழந்துள்ளார் என அறிவிக்கப்பட்டுள்ளது.

கைது செய்யப்பட்ட அப்பெண் 6 நாட்களுக்கு தடுத்து வைக்கப்பட்டுள்ளார்.

 Tags
Cops nab

Foreign woman

in connection with man’s

murder in Ayer Tawar


கடந்த அரை நூறாண்டாக சிறைப்பிடிக்கப்பட்டிருந்த ‘லொலிடா’ திமிங்கலம் மடிந்தது ; மியாமி நீர்வாழ் பூங்கா அறிவிப்பு

மியாமி, ஆகஸ்ட்டு 20 – கடந்த ஐம்பது ஆண்டுகளுக்கும் மேலாக சிறைப்பிடிக்கப்பட்டிருந்த லொலிடா எனும் திமிங்கலம் மடிந்த செய்தியை மியாமி நீர் வாழ் பூங்கா உறுதிப்படுத்தியுள்ளது.

விலங்கு நல ஆர்வலர்களின் தொடர் நெருக்குதலால், விரைவில் கடலில் கொண்டு விடப்படவிருந்த அந்த திமிங்கிலம் மடிந்த செய்தி பெரும் அதிர்ச்சியை ஏற்படுத்தியுள்ளது.

கடந்த சில நாட்களாகவே உடல் நலம் சரியில்லாமல் இருந்த அந்த திமிங்கிலம், கடந்த வெள்ளிக்கிழமை மாலை வாக்கில் திடீரென மடிந்ததாக தெரிவிக்கப்பட்டுள்ளது.

57 வயது லெலிடா, நீர்வாழ் உயிரினங்கள் பூங்காவில் சிறைப்பிடிக்கப்பட்டிருந்த மிகவும் வயதான திமிங்கிலம் ஆகும்.

1970-ஆம் ஆண்டு, நான்கு வயதாக இருந்த போது, சியாட்டிலுள்ள (Seattle), புகெட் சவுண்டில் (Puget Sound) எனும் நீரிணைப் பகுதியிலிருந்து லொலிடா பிடிபட்டது.

முதலில் Hugo எனும் ஜோடியுடன் பத்தாண்டுகளுக்கும் மேலாக வசித்து வந்த லொலிடா, 1980-ஆம் ஆண்டு Hugo மடிந்ததும் தனிமையானது.

லொலிடாவை மீண்டும் அதன் பூர்வீக இடத்திலேயே சுதந்திரமாக விட வேண்டுமென, கடந்த சில வருடங்களாக விலங்கு நல ஆர்வலர்கள் முன் வைத்து வந்த கோரிக்கைக்கு எற்ப, விரைவில் அதற்கு “விடுதலை” வழங்கப்படுமென, கடந்த மார்ச்சில் அதிகாரிகள் அறிவித்திருந்தது குறிப்பிடத்தக்கது.

 Tags
beloved killer whale

has died

Lolita

Miami Seaquarium says

who had been in captivity


இளம் தாயையும் குழந்தையையும்  பனிக் கரடி  கொன்றது

லாஸ் ஏஞ்சல்ஸ், ஜன 19 Alaska வில் ஒதுக்குப்புறமான பகுதியில் ஒரு இளம் தாயையும் அவரது மகனையும் பனிக் கரடி ஒன்று கொன்றதாக வனத்துறையின் அதிகாரிகள் உறுதிப்படுத்தினர். பொதுவாகவே பனிக் கரடிகள் மனிதர்களை தாக்குவது மிகவும் அபூர்வமாகும். அமெரிக்காவின் மேற்குக்கரை மாநிலமான wildest ட்டில் அந்த பனிக் கரடி மக்களை துரத்திச் சென்றதாக போலீஸ் அதிகாரி ஒருவர் தெரிவித்தார். சமூக பள்ளிக்கு அருகே 24 வயதுபெண் Summer Myomick மற்றும் அவரது ஒரு வயது மகன் Clyde Ongtowasruk கை அந்த பனிக் கரடி தாக்கியதில் அவர்கள் மரணம் அடைந்தனர். அந்த கரடியை உள்ளூர் மக்களில் ஒருவர் சுட்டுக்கொன்றார்.

 Tags
A polar bear

a young mother and child

kills


மன்னர் சார்லஸ்சின் தபால் தலை வெளியீடு கண்டது

மன்னர் Charles-சின் படம் இடம்பெற்றுள்ள முதல் தபால் தலை, Britain-னின் Royal Mail-லில் இன்று வெளியீடுகண்டது.

‘உறுதியான தபால்’ எனும் பெயரில், அன்றாட பயன்பாட்டிற்காக வெளியிடப்பட்டிருக்கும் அந்த அஞ்சல் தலையில், மன்னரின் முகம், அதன் மதிப்பு மற்றும் பார்கோடு முத்திரை ஆகியவை மட்டுமே இடம்பெற்றுள்ளன.

மறைந்த இரண்டாவது Elizabeth அரசியாரின் முத்திரை கொண்ட தபால் தலைகள் தொடர்ந்து விற்கப்படும் வேளை ; அவை விற்று தீர்ந்த பின்னரே மன்னர் Charles-சின் தபால் தலைகளை மக்கள் வாங்க முடியும்.

எனவே ஏப்ரல் நான்காம் தேதி தொடங்கி அந்த தபால் தலை விற்பனைக்கு வருமென எதிர்ப்பார்க்கப்படுகிறது.

 Tags
King Charles

stamps

UK's Royal Mail

unveils first


தண்டனையிலிருந்து தப்ப தாம் இறந்து விட்டதாக உலகை நம்ப வைத்த காமுகன் கைது

தாம் இறந்து விட்டதாக ‘செட்அப்’ செய்து தென் ஆப்ரிக்கா சிறையிலிருந்து தப்பிய காமுகனும், கொலையாளியுமான Thabo Bester எனும் ஆடவன் தன்சானியாவில் கைதுச் செய்யப்பட்டான்.

தென் ஆப்பிரிக்கா சிறைசாலையில் தமக்கு தாமே தீ வைத்துக் கொண்டு இறந்து விட்டதாக நம்ப வைத்து தப்பிய அவன் கடந்த ஓராண்டு காலமாக பொதுவில் வாழ்ந்து வந்தான்.

எனினும், சிறைச்சாலை தீ விபத்தில் உயிரிழந்தது Bester இல்லை என்பது கடந்த மாதம் புதிதாக மேற்கொள்ளப்பட்ட சவப்பரிசோதனை வாயிலாக தெரிய வந்ததை அடுத்து Bester-ரை தேடும் பணிகள் முடுக்கி விடப்பட்டன.

கடந்த வெள்ளிக்கிழமை தனது காதலியுடன் இருந்த போது கைது செய்யப்பட்ட Bester கூடிய விரைவில் தென் ஆப்பிரிக்காவிற்கு நாடு கடத்தப்படவுள்ளான்.

சமூக ஊடகம் வாயிலாக, பெண்களுக்கு வலை வீசி அவர்களை பாலியல் வன்கொடுமைக்கு இலக்காகி வந்த அவனுக்கு, 2012-ஆம் ஆண்டு மாடல் அழகி ஒருவரை கற்பழித்து கொலை செய்த குற்றத்திற்காக மரண தண்டனை விதிக்கப்பட்டது குறிப்பிடத்தக்கது.

 Tags
escape punishment

he died to

Kamukhan

the world that

was arrested

who convinced


குழந்தை உட்பட  12 பிச்சைக்காரர்கள் கோத்தா திங்கியில்  கைது

ஜோகூர் பாரு, ஏப் 17- ஜோகூரில் கோத்தா திங்கி மாவட்டத்தில் மூன்று வெவ்வேறு இடங்களில் சட்டவிரோத குடியேறிகளுக்கு எதிராக மேற்கொள்ளப்பட்ட ஒருங்கிணைந்த சோதனை நடவடிக்கையில் 12 மாத குழந்தை உட்பட 12 தனிப்பட்ட நபர்கள் பிச்சை எடுத்துக்கொண்டிருந்தபோது கைது செய்யப்பட்டனர். கோத்தா திங்கி மாவட்ட போலீஸ் தலைவர் Superinendent Hussin Zamor இதனை உறுதிப்படுத்தினார். அந்த குழந்தையைத் தவிர அதன் தாய், அக்குழந்தையின் மூன்று வயது சகோதரன், அவர்களுடன் கைது செய்யப்பட்ட ஆடவர் அனைவரும் மியன்மாரச் சேர்ந்தவர்கள் என அவர் கூறினார். இந்த நடவடிக்கையின்போது பிச்சை எடுத்ததற்காக கைது செய்யப்பட்ட உள்நாட்டைச் சேர்ந்த இருவர் மேல் நடவடிக்கைக்காக சமூக நலத்துறையிடம் ஒப்படைக்கப்பட்டனர்.

 Tags
among 12 beggars

detained in

kota tinggi

Twelve month old baby


சுழல்வதை நிறுத்திய உலகின் மிகப்பெரிய ‘பெர்ரிஸ்’ சக்கரம்

துபாய் ஆகஸ்ட் 7: துபாயில் அமைந்துள்ள உலகின் மிகப்பெரிய மற்றும் உயரமான பெர்ரிஸ் சக்கரம், திறக்கப்பட்ட இரண்டு ஆண்டுகளிலேயே செயலற்ற நிலையில் நிறுத்தி வைக்கப்பட்டுள்ளது.

210 மீட்டர் உயரத்தில் இருந்துகொண்டு துபாய் நகரத்தை பார்த்தால் எப்படி இருக்கும்?

அந்த ஆசையை பூர்த்தி செய்யத்தான் செயற்கை தீவான புளூவாட்டர்ஸ் திட்டத்தில், உலகின் மிக உயரமான கண்காணிப்பு சக்கரமான பெர்ரிஸ் சக்கரம் இருந்தது.

ஆனால் தற்போது வெளிப்படுத்தப்படாத காரணங்களுக்காக செயலற்ற நிலையில் உள்ளது. அதன் ஆடம்பரமான விளக்குகள் மட்டுமே இன்னும் வேலை செய்கின்றன.

அடுத்த அறிவிப்பு வரும்வரை பெர்ரிஸ் சக்கரம் மூடப்பட்டிருக்கும்.

உலகின் மிகப்பெரிய பெர்ரிஸ் சக்கரம் என்பதால் சாகச பிரியர்களை பெரிதாக கவர்ந்து இருந்தது. துபாய் நகரத்துக்கே அழகு சேர்த்த இது தற்போது மூடப்பட்டு இருப்பதால் சுற்றுலா பயணிகள் பெரிதும் ஏமாற்றம் அடைந்துள்ளனர்.

 Tags
In Dubai

Mysteriously Stops Turning

World's Largest Ferris Wheel


புதுடில்லியில்  ஜி 20 உச்சநிலை மாநாடு நடைபெறும்  இடத்தில்  உலகிலேயே  மிக உயரமான  நடராஜர் சிலை  உருவாக்கப்பட்டுள்ளது

புதுடில்லி, செப் 3 – புதுடில்லியில் G 20 உச்சநிலை மாநாடு நடைபெறும் இடத்தில் உலகின் மிக உயரமான சிலை என நம்பப்படும் நடராஜர் சிலை உருவாக்கப்பட்டுள்ளது. 25 டன் எடையுடன் 28 அடி உயரம் கொண்ட இந்த சிலை புதுடில்லியில் பெரிய அளவில் பார்வையாளர்களை கவரும் என எதிர்பார்க்கப்படுகிறது. இந்தியாவுக்கே உரித்தான மாபெரும் கலைவடிவத்தோடு அந்த நடராஜர் சிலை உருவாக்கப்பட்டுள்ளது.

தங்கம் ,வெள்ளி, லெட் , செம்பு, ஈயம், பாதரசம் உட்பட் எட்டு பொருள்களின் கலவையாக உருவாக்கப்பட்ட அந்த சிலை G20 உச்சநிலைக் கூட்டம் நடைபெறும் பாரத் மண்டபம் வளாகத்தில் அந்த சிலை நிறுத்தப்பட்டுள்ளது. புதிதாக அமைக்கப்பட்ட அனைத்துலக கண்காட்சி மையத்தில் செப்டம்பர் 9 மற்றும் 10ஆம் தேதியில் G20 உச்சநிலை மாநாடு நடைபெறும்.

 Tags
28 foot tall

being installed at G30

Nataraja statute

Summit venue in Delhi


நேப்பாளத்தில்  அடுத்தடுத்து  நிலநடுக்கம்  வீடுகள்  கட்டிடங்கள்  சேதம்

காட்மண்டு , அக் 5 – நேப்பாளத்தில் நேற்று ஒரு மணி நேரத்திற்குள் அடுத்தடுத்து நான்கு நில நடுக்கங்கள் ஏற்பட்டதால் பல வீடுகளும் கட்டிடங்களும் சேதம் அடைந்தன. நேப்பாளத்தின் மேற்கு மாநிலங்களில் இந்த நில நடுக்கங்கள் ஏற்பட்டன. நில நடுக்கத்தின் அதிர்வு இந்திய தலைநகர் புதுடில்லியிலும் உணரப்பட்டதாக கூறப்பட்டது. நேப்பாளத்தில் AChham ,Doti, Bajura மற்றும் Baitadi ஆகிய இடங்களில் நில நடுக்கம் ஏற்பட்டது. ரெக்டர் கருவியில் 6.2 அளவில் பதிவாகிய முதல் நில நடுக்கம் நேற்று பிற்பகல் மணி 2.51 அளவில் ஏற்பட்டதோடு அந்த நில அதிர்வு 40 வினாடிகளுக்கு நீடித்ததாக புதுடில்லி தகவல்கள் கூறின. இதனால் மக்கள் வீடுகள் மற்றும் அலுவலகங்களிலிருந்து வெளியே தப்பியோடினர். இந்த நில நடுக்கத்தினால் வீடுகள் பரவலாக சேதம் அடைந்தததோடு 11பேர் காயம் அடைந்தனர். நில நடுக்கத்தின் காரணமாக நேப்பாளத்தில் பல இடங்களில் நிலச்சரிவுகளும் ஏற்பட்டன . 2015ஆம் ஆண்டு ஏப்ரல் 15ஆம் தேதி நேப்பாளத்தில் ரெக்டர் கருவியில் 7.8 அளவில் பதிவான நிலநடுக்கத்தினால் அந்நாட்டில் குறைந்தது 9,000 பேர் மாண்டனர்.

 Tags
Nepal sees four earthquakes in an hour; tremors felt in north India including Delhi-NCR


சிலாங்கூரில்   கூடுதல்  மலிவு விலை வீடுகள் கட்டப்படும் -அமிருடின் ஷாரி

கோலாலம்பூர், ஜூலை 22 – அரசாங்கம் அமைப்பதற்கு மீண்டும் அதிகாரம் கிடைத்தால் 1970 மற்றும் 1980 ஆண்டுகளைப் போல் சிலாங்கூரில் அதிகமாக மலிவு விலை வீடுகள் நிர்மாணிக்கப்படும் என அம்மாநில அரசாங்கத்தின் பராமரிப்பு மந்திரிபெசார் Amiruddin Shari தெரிவித்தார். குறிப்பாக உலுகிள்ளான் வட்டாரத்தில் மலிவு விலை வீடுகளுக்கான மறுநிர்மாணிப்பு பணிகள் தீவிரப்படுத்தப்படும் என அவர் கூறினார். 2018ஆம் ஆண்டு முதல் சிலாங்கூர் மாநில அரசாங்கத்திற்கு தலைமையேற்றுள்ள தாம் மலிவு விலை வீடுகளை கட்டும் திட்டத்திற்கு முன்னுரிமை வழங்கப்போவதாக கூறினார். மீண்டும் மாநில ஆட்சியை கைப்பற்றிய ஒரு ஆண்டுக்குள் உலு கிள்ளான் மட்டுமின்றி இதர இடங்களிலும் இரண்டு முதல் மூன்று அறைகளைக் கொண்ட வீடுகள் கட்டப்படும் என உலுகிள்ளானில் பக்காத்தான் ஹராப்பான் மற்றும் தேசிய முன்னணி கூட்டத்தில் கலந்துகொண்டு உரையாற்றியபோது Amiruddin Shari தெரிவித்தார்.

கூட்டரசு மற்றும் மாநில அரசாங்கங்களின் நிர்வாகத்தில் ஒற்றுமை அரசாங்கம் தலைமையேற்பதன் மூலம் இது சாத்தியமாகும் என அவர் கூறினார். ஆகஸ்டு 12 ஆம் தேதி நடைபெறும் சிலாங்கூர் தேர்தலில் மாநில அரசாங்கத்தை பக்கத்தான் ஹரப்பான் கைப்பற்றினால் மீண்டும் மந்திரிபெசாராக Amiruddin Shari நியமிக்கப்படுவார் என பிரதமர் டத்தோஸ்ரீ அன்வார் இப்ராஹிம் செவ்வாய்க்கிழமையன்று அறிந்திருந்தார்.

 Tags
Amiruddin promise to develop

e low -cost housing

In Selangor


பிரிட்டனின் மிக ‘அசிங்கமான’ செம்மறி ஆட்டுக்குட்டி களவாடப்பட்டதா ?

பிரிட்டனில், ஜன 26 – களவாடப்பட்டிருக்கலாம் என நம்பப்படும், உடல் ஊனமுடைய செம்பறி ஆட்டுக்குட்டியை தம்மிடமே திரும்ப தந்துவிடுமாறு, அதன் உரிமையாளர் கோரியுள்ளார்.

பிறந்து ஒன்பது மாதங்களே ஆன Scuzzy எனும் அந்த ஆட்டுக்குட்டி, பிரிட்டனின் மிக ‘அசிங்கமான’ ஆட்டுக்குட்டி எனும் பட்டத்தை பெற்றுள்ளது.

பிறவியிலேயே ஒரு கண்ணை மட்டுமே கொண்ட அந்த ஆட்டுக்குட்டியின் முகம் கோணலாக வாய் மூடியவாறு விசித்திரமான தோற்றத்துடன் காட்சியளிக்கும்.

அதனால் இறக்கப்பட்டு அதனை யாராவது தூக்கிச் சென்றிருந்தால், திரும்ப ஒப்படைத்துவிடுமாறு அதன் உரிமையாளர் சமூக ஊடகம் வாயிலாக கோரிக்கை விடுத்துள்ளார்.

 Tags
Britain's ugliest sheep

stunned by thieves


மயோன் எரிமலை வெடிப்பு ; 18,000 பேர் வெளியேற்றம்

பிலிப்பின்ஸ் ; ஜூன் 15 – பிலிப்பின்ஸ், மயோனில் எரிமலை வெடிப்பு சம்பவம் ஏற்பட்டதை அடுத்து அக்குடியிருப்பில் வசித்து வந்த 18,000 பேர் பாதுகாப்பு காரணமாக வெளியேற்றப்பட்டுள்ளனர்.

இவ்வெடிப்பின் விளைவு நீண்ட நாட்களுக்கு நீடிக்கும் எனவும் தெரிவிக்கப்பட்டுள்ளது.

அதனை தொடர்ந்து, பிலிப்பின்ஸ் நாட்டு ஜனாதிபதி , Ferdinand Marcos Jr பாதிக்கப்பட்ட மக்களுக்கு அவசர உதவி மற்றும் பாதுகாப்பை வழங்கும்படி உத்தரவிட்டுள்ளார்.

முன்னதாக இவ்விடத்தில் நடைபெற்ற எரிமலை வெடிப்பு சம்பவத்தில் பல்லாயிரங்கணக்கான மக்கள் பாதிக்கப்பட்டுள்ளதாக தெரிய வந்துள்ளது.

 Tags
18000 penduduk terjejas

Gunung Berapi

Mayon meletus


அக்டோபர் 6,7,8ல் வணிகக்களம் மலேசியா வர்த்தகச் சபை ஏற்பாட்டில் , ‘கடார வணிகச் சந்தை’

நம் இந்தியர்களிடையே வணிகத் துறையில் ஈடுபட வேண்டும் என்ற ஆர்வம் மேலோங்கி வருகிறட்து. நாம் பொருளாதார ரீதியாக வலுப்பெற்ற சமுதாயமாக முன்னேறுவதற்கு இது நல்ல அடித்தளம் என்ற வகையில் இது வரவேற்ககூடியது. ஆனால் சிலர் வணிகத்தை தொடங்கிவிட்டு தங்களின் பொருளையோ சேவையையோ எப்படி சந்தைப் படுத்துவது என்று தெரியாமல் இருப்பதால், அவர்கள் தாங்கள் மேற்கொண்ட வணிகத்தில் தொடர்ந்து நிலைத்து வெற்றிப்பெற பெரும் சவாலை எதிர்நோக்குகின்றனர். இந்த பிரச்சனையை களையும் வகையில் கடந்த கடந்த 2019 ஆண்டு தொடக்கம் கண்டது வணிகக்களம் மலேசியா என்ற வர்த்தக சபை. நாடு முழுக்க சுமார் 1800 உறுப்பினர்களைக் கொண்டுள்ள இச்சபை, வணிகர்களை ஒன்றிணைத்து, அவர்களுக்கு எல்லா வகையிலும் வழிகாட்டி வர்த்தக நிலைத்திருக்கும் வகையில் பல நடவடிக்கைகளை ஏற்பாடு செய்து வருகிறது.

குறிப்பாக சுயமாக தயாரித்த ஒரு பொருள் அல்லது சேவையை அடிப்படையாகக் கொண்டு வணிகத்தில் ஈடுபட்டுள்ளவர்கள், சிறு வியாபாரிகள், b40 வணிகர்கள் ஆகியோருக்கு இச்சபை பெரும் உதவி புரிகிறது என்கிறார் நாடு தழுவிய அளவில் வணிகர்களை சங்கமிக்கும் இச்சபையின் தேசியத் தலைவர் RS.Murugan.

இதுவரை வணிகர்களுக்கான E-Talk, வணிகப் பயணம், வணிகச் சந்தை என கடந்த சில ஆண்டுகளாக இச்சபையின் ஏற்பாட்டில் பல நடவடிக்கைகள் மேற்கொள்ளப்பட்டு பல வணிகர்கள் அதன் மூலம் பலன் அடைந்துள்ளனர். அந்த வகையில், இச்சபையின் அடுத்த முன்னெடுப்பாக, வணிகக்களம் மலேசியா வர்த்தகச் சபை, மாபெரும் வர்த்தகச் சந்தை ஒன்றை ஏற்பாடு செய்துள்ளது. எதிர்வரும் அக்டோபர் 6,7,8ஆம் திகதிகளில் சுங்கை பட்டாணி ஶ்ரீ சுப்ரமணியர் ஆலயத்தில் வணிகர்கள் ஒன்று திரளும் வணிகப் பெருவிழாவாக ‘கடார வணிகச் சந்தை எனும் நிகழ்ச்சி நடைப்பெறவுள்ளது என்கிறார் கெடா கிளையின் தலைவர் ஜெகதீஸ்வரி.

கெடாவைச் சார்ந்த வணிகர்கள் மட்டுமின்றி, நாடு முழுவதும் உள்ள வணிகர்கள் இந்த வணிகர் பெருவிழாவில் கலந்துக் கொள்ள அழைக்கப்படுகிறார்கள்.

50 வணிக முகப்புகளில் பெரும்பாலானவை எடுக்கப்பட்டுவிட்டாலும், வாய்ப்பு தேடி வரும் வணிகர்களுக்கு தக்க ஏற்பாடுகள் செய்துத் தரவும் ஏற்பாட்டுக் குழு தயாராக இருக்கிறது.

3 நாள் நிகழ்ச்சியாக நடைப்பெறவுள்ள இந்த வணிகச் சந்தையில், பொருள் விற்பனையோடு, கலைநிகழ்ச்சிகள், பாரம்பரிய போட்டி விளையாட்டுகள் ஆகையவையும் நடத்தபடவுள்ளது. நம் நாட்டு பிரபல பாடகரும் இசையமைப்பாளருமான டிலிப் வர்மனின் இசைநிகழ்ச்சியும் இதில் இடம்பெறவுள்ளது. நாம் எந்த வணிகத்தை தொடங்கினாலும், நமது பொருளையோ சேவையையோ சந்தைப் படுத்துவதற்காக உகந்த சூழல், நம்மை ஊக்கப்படுத்துவதற்கான உந்துச் சக்தி இருப்பது அவசியம். அந்த அம்சங்களை முன்னெடுத்துள்ள வணிகக்களம் மலேசியா வர்த்தகச் சபையின் சேவை பாராட்டக்குறியது.

 Tags
'Kadar Business Market'

6th 7th and 8th of October organized by Business Zone Malaysia Chamber of Commerce


நாயை அடித்து, எரியூட்டிய சம்பவம் ;  குற்றச்சாட்டை ஒப்புக் கொண்ட ஆடவன்

ஜொகூர் பாருவில், நாய் ஒன்றை அடித்து அதற்கு கொடூரமான முறையில் எரியூட்டி காயம் விளைவித்த குற்றச்சாட்டை, 19 வயது பிரண்டன் ஹோங் செங் எனும் ஆடவன் ஒப்புக் கொண்டான்.

மார்ச் மாதம் 27-ஆம் தேதி, பின்னிரவு மணி 1.49 வாக்கில், ஸ்கூடாய், தாமான் இம்பியாம் எமாசில் அவன் அக்குற்றத்தை புரிந்ததாக நீதிமன்றத்தில் தெரிவிக்கப்பட்டது.

குற்றம் நிரூபிக்கப்பட்டால், 2015-ஆம் ஆண்டு விலங்கு நலச் சட்டத்தின் கீழ், ஒரு லட்சம் ரிங்கிட் வரையிலான அபராதம் அல்லது அதிகபட்சம் மூன்றாண்டுகள் வரையிலான சிறைத் தண்டனை அல்லது இரண்டுமே விதிக்கப்படலாம்.

இவ்வழக்குக்கான தீர்ப்பு இம்மாதம் 18-ஆம் தேதிக்கு ஒத்தி வைக்கப்பட்டுள்ளது.

 Tags
admits

burning

dog

man

to beating


காதலி குடும்பத்துடன்  வாக்குவாதம்; பாராங்கத்தி காட்டி மிரட்டிய வியாபாரி கைது

கோலாம்பூர், பிப் 11- கோலாலம்பூர், Kampung Cheras Baru –வில், வீட்டின் முன் பாராங்கத்தி ஏந்தி மூர்க்கத்தனமாக நடந்துக் கொண்டதோடு, தனது காதலியின் உறவினருக்குச் சொந்தமான காரை சேதப்படுத்தியதற்காகவும் , போலீசார் வியாபாரி ஒருவரைக் கைது செய்தனர்.

சம்பவத்தின் போது , அந்த ஆடவரின் காதலியைத் தேடிக் கொண்டு , அந்நபரின் முன்னாள் மனைவியும், காதலியின் தாயும் அந்நபரின் வீட்டுக்கு வந்திருந்தனர். அப்போது 40 வயதான அந்த ஆடவருக்கும் அவரது முன்னாள் மனைவிக்கும் வாக்குவாதம் ஏற்பட்டதாக அம்பாங் ஜெயா மாவட்ட போலீஸ் தலைவர் ACP Mohamad Farouk Eshak தெரிவித்தார்.

அந்த வாக்குவாதத்தை அடுத்து, அந்நபர் வீட்டிலிருந்த பாராங்கத்தியை எடுத்து வந்து காதலியின் தாயையும், அக்குடும்பத்தின் மற்றோர் உறுப்பினரையும் கொல்லப்போவதாக மிரட்டியதாக அவர் கூறினார்.

 Tags
after running with machete

Trader arrested


ரமேஷ் ராவ்  உடலுக்கு  துணைப்பிரதமர்  ஸாஹிட் ஹமிடி அஞ்சலி

கோலாலம்பூர், ஜன 18 – மாரடைப்பின் காரணமாக திடீரென காலமான தமது சிறப்பு உதவியாளர் ரமேஷ் ராவ் நல்லுடலுக்கு துணைப் பிரதமர் அகமட் ஸாஹிட் ஹமிடி இறுதி அஞ்சலி செலுத்தினார். 52 வயதுடைய ரமேஷ் ராவ் கடந்த சனிக்கிழமை கிளானா ஜெயாவிலுள்ள அவரது வீட்டில் விடியற்காலையில் மாரடைப்புக்கு உள்ளானார். ராமேஷ் ராவ்வின் மரணம் தமது பெரிய அதிர்ச்சியை ஏற்படுத்தியிருப்பதோடு அவரது துணைவியார் மற்றும் மூன்று பிள்ளைகளுக்கும் தமது ஆழ்ந்த அனுதாபத்தையும் அம்னோவின் தலைவருமான ஸாஹிட் ஹமிடி தெரிவித்துக்கொண்டார்.

இதனிடையே ரமேஸ் ராவின் நல்லுடல் கிளானா ஜெயாவிலுள்ள அவரது வீட்டில் இன்று இறுதிச் சடங்கிற்கு பின் பெட்டாலிங் ஜெயா கம்போங் துங்குவிலுள்ள மின் சுடலைக்கு எடுத்துச்செல்லப்பட்டு அங்கு தகனம் செய்யப்பட்டது.

 Tags
Ahmad Zahid

pay his last respect


ஒற்றுமை அரசு  கைப்பற்றினால்  3 மாநிலங்களுக்கு   தேசிய முன்னணி மெந்திரிபுசார்கள்- காலிட் சமாட்

கோலாலம்பூர், மார்ச் 28 – எதிர்வரும் மாநில சட்டமன்ற தேர்தலில் கெடா, கிளந்தான் மற்றும் திரெங்கானு மாநில அரசாங்கங்கள் ஒற்றுமை அரசாங்கத்திடம் வீழ்ந்தால் அந்த மூன்று மாநிலங்களின் அரசாங்கத்திற்கு தேசிய முன்னணி தலைமையேற்கும். அதோடு தேசிய முன்னணியைச் சேர்ந்தவர்கள் Menteri Besar-ராக நியமிக்கப்படுவதற்கு பக்காத்தான் ஹராப்பான் அனுமதிக்கும் என Amanah தொடர்பு இயக்குனர் காலிட் சமாட் தெரிவித்தார்.

அதே வேளையில் பக்காத்தான் ஹராப்பானுடன் நடைபெறும் கூட்டுக் குழு கூட்டத்தில் மெந்திரிபெசார் பதவிக்கு சாத்தியமான வேட்பாளர்கள் முடிவு செய்யப்படுவார்கள் என அவர் கூறினார். சிலாங்கூர், நெகிரி செம்பிலான் மற்றும் பினாங்கில் பக்காத்தான ஹராப்பான் உறுப்புக் கட்சிகளை சேர்ந்தவர்கள் தொடர்ந்து மாநில அரசாங்கங்களில் தலைமையேற்பார்கள் என காலிட் கூறினார்.

 Tags
BN likely

in 3 states

MB Posts

to be offered


மலேசியா மீதான முதலீட்டாளர்களின்  நம்பிக்கை அதிகரித்துள்ளது

புத்ராஜெயா, ஜூன் 21 – மலேசியா மீதான முதலீட்டாளர்களின் நம்பிக்கை தொடர்ந்து அதிகரித்து வருதோடு வெகு விரைவில் நாட்டிற்கு மேலும் கூடுதலான முதலீடுகள் கிடைக்கும் என தொடர்பு மற்றும் இலக்கவியல் அமைச்சர் பாமி பாட்ஷில் ( Fahmi Fadzil ) தெரிவித்திருக்கிறார்.

அண்மையில் லண்டனில் முடிவுற்ற தொழிற்நுட்ப வாரத்தில் முதலீட்டாளர்கள் தம்மிடம் இந்த நம்பிக்கையை தெரிவித்ததாக அவர் கூறினார்.

ஜூன் 12 ஆம் தேதி முதல் 16 ஆம்தேதிவரை நடைபெற்ற லண்டன் தொழிற்நுட வாரத்தில் பல்வேறு இலக்கவியல் தொழிற்நுட்பத்துறையில் 8.3 பில்லியன் ரிங்கிட் மதிப்புடைய முதலீடுகளை மலேசியா பெற்றதாக Fahmi Fadzil குறிப்பிட்டார்.

அரசியல் நிலைத்தன்மையை நோக்கி மலேசியாவின் நோக்கம் இருப்பதோடு முதலீட்டுக்கான முக்கிய மையமாகவும் அது இருக்கிறது என முதலீட்டாளர்கள் கருதுகின்றனர் என்ற ஆக்கப்பூர்வமான தோற்றத்தை நாம் பெற்றுள்ளோம் என்றும் Fahmi Fadzil தெரிவித்தார்

 Tags
: Investors have growing

confidence

Fahmi

in Malaysia


உரிமையாளரின் வாகனம் விபத்துக்குள்ளானது ; சாலையில்  தலைதெறிக்க  ஓடிய குதிரை

கெமாமான், மார்ச் 13 – தன்னை ஏற்றி வந்த வாகனம் விபத்துக்குள்ளானதை அடுத்து, குதிரை ஒன்று நெடுஞ்சாலையில் தன்னந்தனியாக ஒடிச் சென்ற அரிய காட்சியக் கண்டு, வாகனமோட்டிகள் அதிர்ச்சி அடைந்தனர்.

அந்த சம்பவம், திரெங்கானு, கெமாமான் Cheneh பகுதிக்கு அருகில் இரண்டாவது கிழக்குகரை நெடுஞ்சாலை பகுதியில் நிகழ்ந்தது.

இன்று காலை மணி 9.30-க்கு நிகழ்ந்த அந்த சம்பவத்தில், திக்கு தெரியாது சாலை நடுவே ஓடிய அந்த வெண் குதிரையை , ஒன்றரை மணி நேரம் கழித்து அதன் உரிமையாளர் மீண்டும் அடக்கி பிடித்தார்.

முன்னதாக அந்த குதிரையை ஏற்றிச் சென்ற Ford Pikap வாகனம், லாரி ஒன்றுடன் மோதி விபத்துக்குள்ளானதாக , கெமாமான் மாவட்ட போலீஸ் தலைவர் ஹன்யான் ரம்லான் (Hanyan Ramlan ) தெரிவித்தார்.

 Tags
A horse wanders

carrying it

has an accident

in LPT 2

the vehicle


நித்தியானந்தாவின் கைலாசா  தீவை அங்கீகரித்த  அமெரிக்க நகர்

வாஷிங்டன், ஜன 14 – நித்தியானந்தாவின் கைலாசா நாட்டுக்கு அனைத்துலக அங்கீகாரம் கிடைத்திருப்பது தற்போது சமூக வலைத்தளத்தில் பேசு பொருளாகியுள்ளது.

அமெரிக்காவின் நெவார்க் நகரத்துடன் நித்யானந்தாவின் கைலாசா நாடு ஒப்பந்தம் ஒன்றில் கையெழுத்திட்டது. அமெரிக்காவின் நியூயார்க் மாகாணத்தில் அமைந்துள்ள இந்த நகரம் மக்கள் தொகை உள்பட பல்வேறு விஷயங்களில் முக்கிய நகரமாக உள்ளது.

இவ்வேளையில், இருதரப்பு மக்களின் மேம்பாட்டுக்கு தேவையான வளர்ச்சி திட்டங்கள் தொடர்பில் ஒத்துழைப்பு மேற்கொள்ள , கைலாசா தூதர் விஜய ப்ரியா நித்யானந்தா, மேயர் பராகா ஆகியோர் இடையே அந்த ஒப்பந்தம் கையெழுத்தானது.

பல வழக்குகளில் தேடப்படும் சாமியார் நித்தியானந்தா, தலைமறைவாக உள்ள நிலையில், கைலாசா நாட்டை உருவாக்கி தற்போது , அந்நாட்டிற்கு அமெரிக்க நகரின் அங்கீகாரத்தைப் பெற்றிருப்பது அதிர்ச்சியை ஏற்படுத்தியுள்ளது.

 Tags
Kailasa Island

recognized. Nityananda's

The American city


கவனம்; இறந்துவிட்டாலும் வரி பாக்கியை வாரிசுகள் கட்டி முடிக்க வேண்டும்!

கோலாலம்பூர், மே 20 – ஒருவர் இறந்து விட்டால் அவர் வருமான வரி பாக்கியும் தானாக தள்ளுபடி ஆகிவிடும் என நினைக்கிறீர்களா? அப்படி இல்லை என்கிறது சட்டம். ஒருவர் இறந்தாலும் அவரின் வருமான வரி பாக்கியை வாரிசுகள் கட்ட வேண்டுமாம்.

வருமான வரி கட்டாயத்தை வாரிசுகளின் மீது சுமத்தாவிட்டால், வரியை கட்டி முடிக்க வேண்டும் என்ற எண்ணமே பலரிடம் இருக்காது. இது வரி செலுத்தாமல் இருப்பவர்களுக்கான சட்டம் என கூறியுள்ளார் துணை நிதியமைச்சர் அகமட் மஸ்லான்.

சிலர் வரி செலுத்தாமல் சாகும் வரை இருந்துவிட்டால், அந்த வரி ரத்தாகிவிடும் என நினைக்கிறார்கள். ஆனால் அதை தனது வாரிசுகள் கட்டியாக வேண்டும் என்ற சட்டம் இருப்பதால், இது வரி செலுத்துவதற்கான ஒரு உந்துதலை மக்களுக்கு ஏற்படுத்தும்.

சம்பந்தப்பட்ட நபர் ஒருவர் இறந்துவிட்டதாகச் சான்றிதழ் அளிக்கப்பட்டிருந்தாலும், எந்தவொரு வருமான வரி பாக்கியையும் தானாகவே தள்ளுபடி செய்ய முடியாது என்கிறது வருமான வரிச் சட்டத்தின் 74வது பிரிவு என கூறியுள்ளார் அகமட் மஸ்லான்.

அந்த சட்டத்தைத் திருத்த அரசாங்கத்திற்கு எண்ணம் இல்லை என்றும் அவர் தெரிவித்தார்.

இறந்தவர்களின் பாக்கி வரி விவகாரத்தில் குழப்பம் நிலவுவதால் அதனை கையாள்வது தொடர்பில் ஓர் இணக்கம் காண இஸ்லாமிய விவகார தேசிய மன்றம் விரைவில் சந்திப்பு நடத்தவுள்ளதாக சமய விவகார அமைச்சர் Na’im Mohkthar கூறியிருந்தார் என்பது குறிப்பிடத்தக்கது.

 Tags
arrears

dead

must be

or alive

paid

When tax


இவ்வார இறுதியில் MyFutureJobs வேலை வாய்ப்பு கண்காட்சி

கோலாலம்பூர், பிப் 9 – மனித வள அமைச்சு, சொக்சோவின் ஏற்பாட்டில் இவ்வாண்டு முதல் வேலை வாய்ப்பு கண்காட்சியை நடத்தவுள்ளது.

இவ்வாரம் சனி ஞாயிறுகளில் கோலாலம்பூர் மாநாட்டு மையத்தில் நடைபெறும் MyFutureJobs வேலை வாய்ப்பு கண்காட்சியில் 140-கும் மேற்பட்ட அரசாங்க –தனியார் துறைகளைச் சேர்ந்த முதலாளிகள் பங்கேற்பர் என மனதவள அமைச்சர் வி. சிவக்குமார் தெரிவித்தார்.

பள்ளிப் படிப்பை முடித்தவர்கள், பட்டதாரிகள், நிபுணத்துவர்கள் என பல தரப்பட்ட மக்களுக்கு 10,000 –கும் அதிகமான வேலை வாய்ப்புகள் அந்த கண்காட்சியில் ஏற்படுத்தப்படுமென அமைச்சர் கூறினார்.

 Tags
10000 job opportunities

Carnival offers

Myfuture jobs Career


கணவரின் சிகிச்சைக்காக தக்க நேரத்தில் டத்தோஸ்ரீ சரவணனின்  உதவி; காமாட்சி நெகிழ்ச்சி

தமது கணவர் பாலச்சந்திரன் செல்வ ரத்தினத்திற்கு திடிரென இருதய வலி ஏற்பட்டதால் உடனடினயாக மருத்துவமனைக்கு கொண்டுச் சென்று சிகிச்சையை மேற்கொள்ள வேண்டும் என ஆலோசனை கூறப்பட்டதால் வேறு வழியின்றி பிரிக்பீல்ட்ஸ் CVSKL தனியார் மருத்துவமனையில் அனுமதிக்க வேண்டிய சூழ்நிலைக்கு உள்ளானதாக சபாய் முன்னாள் சட்டமன்ற உறுப்பினர் திருமதி காமாட்சி தெரிவித்தார்.

இந்த வேளையில் தமது கணவரின் நிலை கேட்டு உடனடியாக மருத்துவமனைக்கு வருகை புரிந்து தமது கணவரின் நலனை விசாரித்ததோடு தக்க சமயத்தில் உதவி செய்த ம.இ.காவின் தேசிய துணைத் தலைவரும் தாப்பா நாடாளுமன்ற உறுப்பினருமான டத்தோஸ்ரீ எம்.சரவணனுக்கு திருமதி கமாட்சி தமது நெகிழ்ச்சியை தெரிவித்துக் கொண்டார்.

தன் கணவரை நேரில் சந்திக்க சுங்கை சிப்புட் நாடாளுமன்ற உறுப்பினர் கேசவனும் வந்திருந்ததாக காமாட்சி தெரிவித்தார்.

இந்நிலையில், உடனடியாக சிகிச்சை மேற்கொள்ளப்பட்டதால் தற்போது தமது கணவரின் நிலை சீராக இருப்பதாக கூறியுள்ள காமாட்சி, திருமண நிகழ்வில் கலந்துக் கொள்ள தலைநகர் பிரிக்பீல்ட்ஸ்க்கு வந்தபோது தனது கணவருக்கு உடல் நலக் குறைவு ஏற்பட்டதாக அவர் குறிப்பிட்டார் .

 Tags
Datuk Sri Saravanan's

elasticity

help at the right

time for her husband's

treatment; Sexual


ஈரோடு கிழக்கு  இடைத்தேர்தல்  வியாழக்கிழமை  முடிவு தெரியும்

சென்னை , பிப் 28 – தமிழ் நாட்டில் ஈரோடு கிழக்கு சட்டமன்ற தொகுதி இடைத் தேர்தல் முடிவு மார்ச் 2 ஆம் தேதி வியாழக்கிழமை தெரியவரும். அந்த தொகுதியில் நேற்று நடைபெற்ற வாக்களிப்பில் 74. 9 விழுக்காடு வாக்குகள் பதிவாகின. வாக்குப் பதிவு இயந்திரங்கள் பூட்டி சீல் வைக்கப்பட்டு கடுமையான போலீஸ் பாதுகாப்புடன் வாக்குகள் எண்ணும் மையமான சித்தோடு ஐ.ஆர்.டி.டி பொறியியல் கல்லூரிக்கு கொண்டுச் செல்லப்பட்டு பாதுகப்புடன் பூட்டி சீல் வைக்கப்பட்டுள்ளது. வாக்குகள் எண்ணும் மையத்தில் போலீசார் மற்றும் துணை ராணுவத்தினர் சுழற்சி முறையில் பாதுகாப்பு பணியில் ஈடுபட்டு வருகின்றனர்.

நாளை மறுநாள் மதியம் 12 மணிக்குள் பெரும்பான்மையில் முன்னணி வகிக்கும் கட்சியைச் சேர்ந்த வேட்பாளரின் விவரங்கள் தெரியவரும். திமுக காங்கிரஸ் அணியின் சார்பில் ஈவிகேஎஸ் இளங்கோவனை கூட்டணி வேட்பாளராக திமுக நிறுத்தியுள்ளது. எடப்பாடி தலைமையிலான அதிமுகவின் சார்பில் கே.தென்னரசு போட்டியிடுகிறார். இதுதவிர நாம் தமிழர் கட்சியும் தேமுதிக வேட்பாளர்களும் போட்டியிடுகின்றனர்.

 Tags
announce on March 2

election

Erode East by

Result will be


பேருந்தை திருடி 5 மணி நேரம் ‘உல்லாசமாக’ வலம் வந்த சிறுவன் ; வளைத்துப் பிடித்த போலீசார்

சிங்கப்பூர், ஏப் 14 – சிங்கப்பூரில், தனியார் பேருந்து ஒன்றை திருடி, சுமார் ஐந்து மணி நேரம் சாலையில் வலம் வந்த சிறுவனை போலீசார் வளைத்து பிடித்துள்ளனர்.

கடந்த புதன்கிழமை, நண்பகல் மணி 12.04 வாக்கில், நிறுத்தி வைக்கபட்டிருந்த பேருந்தை திருடிச் சென்ற அச்சிறுவன், சிங்கப்பூரின் வடகிழக்கு பகுதி சாலையில் நூறு கிலோமீட்டர் தூரம் வரை அந்த பேருந்தை ஆசை தீர ஓட்டியுள்ளான்.

அச்சிறுவன், பேருந்தை திருடிச் செல்லும் புகைப்படங்களும், அவனை போலீசார் சுற்றி வளைக்கும் புகைப்படங்களும் சமூக ஊடகங்களில் வைரலாகி நிலையில், பொதுமக்கள் வழங்கிய தகவலின் அடிப்படையில், அச்சிறுவனை போலீசார் தடுத்து நிறுத்தியதாக கூறப்படுகிறது.

எனினும், அச்சிறுவனின் வயது உட்பட மேல் விவரங்கள் எதுவும் வெளியிடப்படவில்லை.

அதே சமயம், அவன் ஏன் பேருந்தை திருடிச் சென்றான் என்ற காரணமும் கண்டறியப்பட்டு வருகிறது.

 Tags
5-hour 'joyride'

Boy allegedly

bus in Tampines

goes on

in northeastern

singapore

steals


பிரச்சனை தரும்  மின் தூக்கி ; இதுவரை நடவடிக்கை இல்லை – குடியிருப்பாளர்  போலிசில் புகார்

செராஸ், மார்ச் 8 – இரு முறை தனது பிள்ளைகள், தான் குடியிருக்கும் அடுக்குமாடி குடியிருப்பின் மின் தூக்கியினுள் சிக்கிக் கொண்டு பாதிக்கப்பட்டதோடு, புகார் அளித்தும் இதுவரை அதன் தொடர்பில் எந்தவொரு பாதுகாப்பு நடவடிக்கையும் எடுக்கப்படாதது குறித்து , ஜோனதன் வேலா என்பவர் தமது அதிருப்தியை வெளிப்படுத்தி இருக்கின்றார்.

அந்த இரு சம்பவங்களால், வயது குறைந்த தனது பிள்ளைகள் மன அதிர்ச்சிக்கு ஆளாகியிருப்பதாகவும் அவர் கூறினார்.

ஜோனதன் வேலா தனது குடும்பத்தாரோடு, செராஸ்-சிலுள்ள M Vertica KL City Residen குடியிருப்பில் வசித்து வருகிறார்.

இம்மாதம் மார்ச் 6- ஆம் தேதி , அக்குடியிருப்பின் 7-வது மாடியிலிருந்து மின் தூக்கியை எடுத்தபோது, தனது மைத்துனியும், 14 வயதிலிருந்து 7 மாதம் வரையிலான தனது குழந்தைகளும், உறவுக்கார பிள்ளைகளும் அதற்குள் சிக்கிக் கொண்டதாக அவர் கூறினார்.

Intercom உதவி கேட்டு யாரும் வராததை அடுத்து , பின்னர் ஐந்தாவது மாடியில் சிக்கிக் கொண்ட மின் தூக்கியினுள் இருந்து சொந்தமாகவே கதவைத் திறந்து அவர்கள் தப்பித்து வெளியே வந்ததாக ஜோனதன் தெரிவித்தார்.

இந்த இரு சம்பவங்கள் தொடர்பில் போலீஸ் புகார் செய்யப்பட்டிருப்பதாக ஜோனதன் தெரிவித்தார். அந்த மின் தூக்கி, குடியிருப்பாளர்கள் பயன்படுத்துவதற்கு பாதுகாப்பானதாக இருப்பதை உறுதிச் செய்ய தவறிய மேம்பாட்டாளார் மீதும், உடனடியாக நடவடிக்கை எடுக்கத் தவறியதாக பாதுகாவலர் தரப்பின் மீதும் தாம் புகார் கொடுத்திருப்பதாக அவர் குறிப்பிட்டார்.

 Tags
No action yet

Power lift

resident complains to police

that gives trouble


சிலாங்கூரில் ம.இகாவுக்கு  தொகுதி எதுவும் இல்லை  டத்தோஸ்ரீ சரவணன் விளக்கம்

கோலாலம்பூர், ஜூன் 27 – எதிர்வரும் சிலாங்கூர் மாநில சட்டமன்ற தேர்தலில் ம.இ.கா போட்டியிடுவதற்கு தொகுதி ஒதுக்கப்பட்டுள்ளதாக வெளியான தகவலை ம.இ.காவின் தேசிய துணைத் தலைவரான டத்தோஸ்ரீ எம் சரவணன் மறுத்திருக்கிறார். இதற்கு முன் ம.இ.காவுக்கு தொகுதி ஒதுக்கப்பட்டுள்ளதாக வெளியான தகவல் சரியானதல்ல என அவர் தெரிவித்தார். நாங்கள் வெற்றி பெறக்கூடிய செந்தோசா சட்டமன்ற தொகுதியை ம.இ.கா கேட்டிருந்தது. எனினும் பக்காத்தான் ஹராப்பானுக்கும் தேசிய முன்னணிக்குமிடையே நடைபெற்ற பேச்சுக்களுக்குப் பின் அந்த தொகுதி தொடர்ந்து பி.கே.ஆர் வசம் இருந்து வருகிறது. ஆகவே இதுவரை சிலாங்கூரில் போட்டியிடுவதற்கு ம.இ.காவுக்கு எந்தவொரு தொகுதியும் ஒதுக்கப்படவில்லையென சரவணன் தெரிவித்தார்.

சிலாங்கூர் சட்டமன்ற தேர்தலில் ம.இ.கா போட்டியிடும் என சிலாங்கூர் ம.இ.கா தொடர்பு குழுத் தலைவர் எம்.பி.ராஜா நேற்றிரவு கூறியிருந்தார். ஷா அலாமில் நடைபெற்ற சிலாங்கூர் தேசிய முன்னணி கூட்டத்திற்குப் பின்னர் அவர் இதனை தெரிவித்திருந்தார் . பக்காத்தான் ஹராப்பானுக்கும் தேசிய முன்னணிக்குமிடையே தொகுதி பங்கீடு குறித்து இன்னமும் இறுதி முடிவு காணப்படவருவதாகவும் அதே வேளையில் தேசிய முன்னணிக்கு 11 தொகுதிகள் ஒதுக்கப்பட்டுள்ளதாக இணையத்தளம் ஒன்றில் தகவல் வெளியாகியுள்ளது.

 Tags
for Mic

In Selangor

No seats

Saravanan clarifies


மே 15 தொடங்கி, மழை பொழிவு குறைந்து, புகை மூட்டம் ஏற்படலாம் ; கூறுகிறது MetMalaysia

இம்மாதம் 15-ஆம் தேதி, நாட்டில் தென்மேற்கு பருவமழை காலம் தொடங்கவுள்ளது.

அதனால், மழை பொழிவது குறைந்து, புகை மூட்டம் ஏற்படலாம் என, MetMalaysia வானிலை ஆய்வுத் துறை கணித்துள்ளது.

தென்மேற்கு பருவமழை காலத்தில், காற்று சீராக வீசுவது வழக்கம் என்பதால், காற்றில் ஈரப்பதம் குறைந்து காணப்படுமென, வானிலை ஆய்வுத் துறை தலைமை இயக்குனர் முஹமட் ஹெல்மி அப்துல்லா தெரிவித்தார்.

அதனால், அக்காலகட்டம் நெடுகிலும், மழை மேகங்கள் உருவாவது குறையும் என்பதோடு, நாட்டின் பெரும்பாலான பகுதிகளில், மழை பெய்யும் நாட்கள் வெகுவாக குறைந்து போகும்.

குறிப்பாக, வரும் ஜூலை தொடங்கி செப்டம்பர் வரையில், நாட்டில் தென்மேற்கு பருவமழை காலத்தின் போது, திறந்த வெளி எரிப்பு நடவடிக்கைகளை கட்டுப்பாடு இன்றி மேற்கொள்வதால், புகை மூட்டப் பிரச்சனை ஏற்பட அதிகம் வாய்ப்புள்ளது.

அதனால், புகை மூட்டத்தையும், சுற்றுசூழால் மாசையும் தவிர்க்க, திறந்த வெளி எரிப்பு நடவடிக்கைகளை தவிர்ப்பதோடு, நீரை சிக்கனமாக பயன்படுத்துமாறும் பொதுமக்களுக்கு அறிவுறுத்தப்படுகிறது.

 Tags
Haze phenomenon

is expected

low rainfall from

May 15

to occur


முதலீட்டு மோசடி ; 22 ஆயிரத்து 300 ரிங்கிட்டை இழந்த ஆறாம் படிவ மாணவர்

பஹாங், குவந்தானில், இல்லாத முதலீட்டு திட்டத்தை நம்பி, ஆறாம் படிவ மாணவர் ஒருவர் 22 ஆயிரத்து 300 ரிங்கிட்டை பறிகொடுத்துள்ளார். கடந்த மாதம் 14-ஆம் தேதி, சமூக ஊடகம் வாயிலாக அறிமுகமான கும்பல் ஒன்றிடம் அந்த 19 வயது பதின்ம வயது பெண் ஏமாந்ததாக கூறப்படுகிறது.

பின்னர், Telegram இணைப்பில் சேர்க்கப்பட்ட அப்பெண்ணுக்கு, மூன்று மணி நேரத்தில் இலாபம் கிடைத்து விடுமென கூறப்பட்டுள்ளது. முதலில் அப்பெண் செலுத்திய ஆயிரம் ரிங்கிட்டுக்கு 16 ஆயிரம் ரிங்கிட் லாபம் அவர் வங்கிக் கணக்கில் சேர்க்கப்பட்டது. எனினும், அதன் பின்னர் அவர் செலுத்திய 22 ஆயிரத்து 300 ரிங்கிட் பணம் ஏமாற்றப்பட்டதை உணர்ந்து அவர் போலீஸ் புகார் செய்ததாக, பஹாங் போலீஸ் தலைவர் டத்தோ ஸ்ரீ ரம்லி முஹமட் யூசோப் தெரிவித்தார்.

 Tags
22 300 ringgit

form 6

lost

scam

student


தனிநபர்களின் அரசியல் எதிர்காலத்தை விட இந்திய சமூகத்தின் நலனே முக்கியம் -விக்னேஸ்வரன்

தனிநபர்களின் அரசியல் எதிர்காலத்தை விட இந்திய சமூகத்தின் நலனே முக்கியம் எனக் கருதியதால் ம.இ.கா தற்போதையை சூழ்நிலையில் அரசியல் வேறுபாடுகளுக்கு அப்பாற்பட்டு இந்தியர்களை ஒன்றிணைக்கும் ஒரு வாய்ப்பாக கருதி பிரதமர் டத்தோ ஶ்ரீ அன்வார் இப்ராஹிம் தலைமையிலான ஒற்றுமை அரசாங்கத்தைப் பலப்படுத்தும் வகையில் முடிவெடுத்து செயல்படுவதாக ம.இ.கா-வின் தேசியத் தலைவர் டான் ஶ்ரீ விக்னேஸ்வரன் தெரிவித்திருக்கிறார். இந்தியர்கள் ம.இ.கா-வைத் தவிர்த்து PKR, DAP ஆகிய கட்சிகளில் இருந்தாலும் அவர்களை ஒன்றிணைப்பதற்கு இதுவே நல்ல தருணம் என்றார் அவர்.

அண்மையில் பிரதமரை ஒன்றரை மணி நேரம் சந்தித்தபோது இந்தியர்களின் மேம்பாட்டினை உறுதி செய்வது குறித்தும் பிரதமரின் எதிர்பார்ப்புக் குறித்தும் விரிவாக பேசபட்டதாகவும் நேற்று ஊடகவியாளர்களுடன் நடந்த சந்திப்பின் போது அவர் விளக்கினார்.

அதேசமயத்தில் இந்திய சமூகத்தில் நோய் வாய்ப்பட்டுள்ள பலர் பொருளாதார நெருக்கடி காரணமாக தனியார் மருத்துவமனைகளில் சிகிச்சை பெறுவதில் சிக்கலை எதிர்நோக்குவதாகத் தெரிவித்த விக்னேஸ்வரன் அந்த பிரச்சனையைக் களையும் வகையில் ஏய்ம்ஸ்ட் கோலாலம்பூர் வட்டாரத்தில் ஒரு மருத்துவமனையைக் கட்டவுள்ளதோடு அப்பல்கலைக்கழகத்தின் கிளை வளாகம் ஒன்றும் இங்கு நிறுவப்படவுள்ளதாகக் கூறினார். ம.இ.கா-வின் புதிய தலைமையகக் கட்டிடத்தின் கட்டுமான தொடக்கப் பூஜை ஜூன் மாதம் நடைபெறவுள்ளதாகவும் செனட்டர் டத்தோ நெல்சன் ஏற்பாடு செய்திருந்த இந்நிகழ்வில் விக்னேஸ்வரன் தெரிவித்தார்.

 Tags
important

is more

of Indian

of individuals

political future

society

than the

The welfare

Vigneswaran


ஜோகூர்   JDT    வாரிய இயக்குனராகவும் ஜோகூர் இளைஞர் ஆலோசகராகவும்  கைரியை  டி.எம்.ஜே நியமித்தார்

ஜோகூர் பாரு, பிப் 16 – மாநிலத்தின் இளைஞர் ஆலோசகர் மற்றும் Johor Darul Ta’zim காற்பந்து கிளப்பின் வாரிய இயக்குனராகவும் கைரி ஜமாலுடினை நியமிப்பதற்கு ஜோகூர் பட்டத்து இளவரசர் Tuanku Ismail இன்று இனக்கம் தெரிவித்திருக்கிறார். இந்த நியமனங்களை ஏற்றுக்கொள்வதற்கு கைரி இனக்கம் தெரிவித்ததாக இன்று அவரை சந்தித்தபின் TMJ எனப்படும் Tunku Ismail கூறினார். பல்வேறு துறைகளில் கைரிக்கு இருக்கும் அனுபவம் இளைஞர் மேம்பாட்டிற்கும், ஜோகூரில் காற்பந்து முன்னேற்றத்திற்கும் பெரும் மதிப்பாக இருக்கும் என தமது அதிகாரப்பூர்வ முகநூலில் பதிவேற்றம் செய்த அறிக்கையில் அவர் தெரிவித்தார். முன்னாள் சுகாதார அமைச்சருமான கைரி அம்னோவிலிருந்து நீக்கப்பட்டதைத் தொடர்ந்து அவருக்கு அந்த இரண்டு பதவிகளும் வழங்கப்படும் சாத்தியத்தை ஜனவரி 29ஆம் தேதி Tunku Ismail கோடிகாட்டியிருந்தார்.

 Tags
as Johor Youth adviser

khairy into JDT board

TMJ officially appoints


இருமல் மருந்து : அணுக்கமாக ஆராயுமாறு சுகாதார நிறுவனம் வலியுறுத்தல்

நியூயார்க், ஜன 24 – இருமல் மருந்துகளை முழுமையாக பரிசோதனைக்கு உட்படுத்துமாறு, சம்பந்தப்பட்ட தரப்பினரை உலக சுகாதார நிறுவனம் கேட்டுக் கொண்டுள்ளது.

இருமல் மருந்துகளால் குறைந்தது ஏழு நாடுகளில் சிறார்கள் உயிரிழந்த சம்பவத்தை அடுத்து உலக சுகாதார நிறுவனம் அந்த வலியுறுத்தலை முன் வைத்துள்ளது.

போலி இருமல் மருந்துகள் அல்லது பாதுகாப்பு தரக்கட்டுப்பாட்டுக்கு உட்படுத்தப்படாத மருந்துகளை அடையாளம் காணவும், அவற்றை உடனடியாக சந்தையிலிருந்து மீட்டுக் கொள்ளவும் அது அவசியமாக கருதப்படுகிறது.

அண்மைய சில காலமாக, மருத்துவரின் அனுமதி கடிதம் இன்றி வாங்க முடிகின்ற இருமல் மருந்துகளால், மூன்று நாடுகளை சேர்ந்த முறைந்தது 300 குழந்தைகள் உயிரிழந்ததாக கூறப்படும் சம்பவம் தொடர்பில், உலக சுகாதார நிறுவனம் அவ்வாறு கருத்துரைத்தது.

எனினும், சம்பந்தப்பட்ட நாடுகளின் விவரங்களை அது வெளியிடவில்லை. இதற்கு முன், காம்பியா, இந்தோனேசியா, உஸ்பெகிஸ்தான் ஆகிய நாடுகளில் நிகழ்ந்த சம்பவங்கள் தொடர்பில் உலக சுகாதார நிறுவனம் எச்சரிக்கை விடுத்தது குறிப்பிடத்தக்கது.

 Tags
Cough medicine

detailed examination

WHO urges


அனைத்து  மலேசியர்களுக்கும் 500 ரிங்கிட்  வழங்கப்படுமா?  நிதியமைச்சு மறுப்பு

கோலாலம்பூர், ஆக 17 – அனைத்து மலேசியர்களுக்கும் கூடுதல் நிதியுதவியாக ஒரு முறை மட்டும் 500 ரிங்கிட் வழங்கப்படும் என சமூக வலைத்தளங்களில் வைரலாகிவரும் தகவைலை நிதியமைச்சு வெளியிட்ட அறிக்கை மறுத்துள்ளது. இதுவொரு போலியான செய்தி என்பதால் அதனை எளிதாக நம்பிவிட வேண்டாம் என நிதியமைச்சு பொதுமக்களை கேட்டுக்கொண்டது. இத்தகவல் தகவல் எங்கிருந்து வந்தது மற்றும் அதன் உண்மைநிலையை ஆராந்துகொள்ளும்படி நிதியமைச்சின் அதிகாரபூர்வ தகவல் கேட்டுக்கொள்வதாக பெர்னாமா தெரிவித்துள்ளது.

 Tags
: Finance Ministry debunks

Fake news

No RM500 aid for all Malaysians


வாகனங்கள் விபத்துக்குள்ளானதில் சுற்றுலா அமைச்சர் காயமடையவில்லை ; விபத்துக்கு காரணமானவன் போதைப் பொருள் உட்கொண்டிருந்தது கண்டுபிடிப்பு

கோத்தா கினபாலு, ஜூலை 19 – 2017-ஆம் ஆண்டு, ஏழு மாதங்கள் வகுப்புக்கு வர தவறிய அல்லது மட்டம் போட்ட ஆங்கில மொழி ஆசிரியருக்கு எதிராக தொடுத்த வழக்கில், மூன்று முன்னாள் மாணவர்கள் வெற்றி பெற்றனர்.

கோத்தா பெலுடிலுள்ள, தாவுன் கூசி (Taun Gusi) இடைநிலைப் பள்ளியைச் சேர்ந்த மூன்று முன்னாள் மாணவர்களான Rusiah Sabdarin, Nur Natasha Allisya Hamali மற்றும் Calvina Angayyung ஆகியோர், 2020-ஆம் ஆண்டு, டிசம்பர் ஏழாம் தேதி அந்த வழக்கை பதிவுச் செய்தனர்.

தங்களுக்கு ஆங்கில மொழியை போதித்த ஆசிரியர் முஹமட் ஜைனால் ஜம்பார் என்பவரை முதல் பிரதிவாதியாகவும், அப்போதைய பள்ளி முதல்வர் சூயிட் ஹனாபியை இரண்டாவது பிரதிவாதியாகவும், கல்வி அமைச்சின் தலைமை இயக்குனரை மூன்றாவது பிரதிவாதியாகவும், கல்வி அமைச்சரை நான்காவது பிரதிவாதியாகவும், மலேசிய அரசாங்கத்தை ஐந்தாவது பிரதிவாதியாகவும் அவர்கள் குறிப்பிட்டிருந்தனர்.

அவர்களில் முஹமட் ஜைனால் ஜம்பார் என்பவர் சுமார் ஏழு மாதங்களுக்கு வகுப்பறைக்கு வந்து தங்களுக்கு போதிக்க தவறிய வேளை ; மற்றவர்கள் அவருக்கு எதிராக தக்க நடவடிக்கை எடுத்து, அப்பிரச்சனைக்கு தீர்வுக் காண தவறியதாக வழக்கில் குறிப்பிட்டிருந்தனர்.

அதனால், பிரதிவாதிகள் தங்களின் சட்டப்பூர்வ கடமையை மீறியதாகவும், தேர்வுக்கு மாணவர்களை தயார் படுத்த தவறியதாகவும் நீதிமன்றம் அறிவிக்க வேண்டுமென அந்த முன்னாள் மாணவர்கள் தங்கள் மனுவில் கோரியிருந்தனர்.

அந்த மனு அடிப்படையில், நீதிமன்றத்தில் இரு தரப்பினரும் தாக்கல் செய்த மொத்த ஆதாரங்களை ஆராய்ந்ததில், வழக்கு தொடுத்த முன்னாள் மாணவர்கள், சந்தேகத்திற்கு இடமின்றி தங்கள் வழக்கை நிரூபித்துள்ளதாக, உயர் நீதிமன்ற நீதிபதி லியோனார்ட் டேவிட் தெரிவித்தார்.

அதனால் அம்மூன்று மாணவர்களுக்கும், சம்பந்தப்பட்ட பிரதிவாதிகள், தலா ஐம்பதாயிரம் ரிங்கிட்டை இழப்பீடாக வழங்க வேண்டுமென நீதிமன்றம் உத்தரவிட்டுள்ளது.

 Tags
Cops

suspect behind accident

tested positive for drugs

Tourism minister unhurt in PJ pile-up


ஈப்போவில் பள்ளி பாதுகாவலர் கொலை; பள்ளியின் தோட்டக்காரர் கைது

ஈப்போ, அக் 15 – ஈப்போ பண்டார் ஶ்ரீ பொட்டானிக் பள்ளியின் பாதுகாவலர் கொலை தொடர்பில், அதே பள்ளியின் தோட்டக்காரர் கைது செய்யப்பட்டுள்ளார்.

பள்ளி பாதுகாவளர் அறையின் சுவரில் சாய்ந்தபடி அந்த 43 வயது பாதுகாவளர் இறந்து கிடந்ததாக ஈப்போ மாவட்ட போலிஸ் தலைவர் யாஹ்யா ஹாசான் தெரிவித்தார்.

அதனைத் தொடர்ந்து, 55 வயது கைது செய்யப்பட்டுள்ளார்.

பள்ளி நிகழ்ச்சி ஒன்றின் ஏற்பாட்டில் உதவும்படி பாதுகாவலரை கேட்டுக் கொண்டபோது அவர் மறுத்துவிட்டதால், கோபத்தில் தோட்டக்காரர் இக்கொலையை புரிந்ததாக நம்பப்படுகிறது.

போலிஸ் இவ்வழக்கை விசாரித்து வருகிறது

 Tags
dipercayai bunuh

jaga sekolah

Tukang kebun


டாக்டர் மலர் சாந்தி தொழிலாளர் தின  விருதைப் பெற்றார்

கோலாலம்பூர், மே 2 -கடுமையான உழைப்பும் மற்றவர்களுக்கு உதவ வேண்டும் என்ற உணர்வும் கொண்ட குவாந்தானைச் சேர்ந்த டாக்டர் மலர் சாந்தி சந்திரகஸ்பேன் (Malar Santhi Santheragespan) தொழிலாளர் தினத்தின் சிறந்த தொழிலாளர் விருதை வென்றுள்ளார்.

இந்த விருது தமக்கு இன்ப அதிர்ச்சியை அளித்திருப்பதாக அவர் கூறியிருக்கின்றார்.நேற்று புத்ராஜெயா அனைத்துலக மாநாட்டு மண்டபத்தல் நடைபெற்ற தொழிலாளர் தின கொண்டாட்ட நிகழ்வில் பிரதமர் டத்தோஸ்ரீ அன்வார் இப்ராஹிடமிருந்து 40 வயதான மலர் சாந்தி அந்த விருதை பெற்றுக்கொண்டார்.

அவருக்கு 10,000 ரிங்கிட்டிற்கான காசோலை மற்றும் கேடயமும் வழங்கப்பட்டது. பல்வேறு அரசு சார்பற்ற இயக்கங்களில் தாம் ஆற்றிவரும் சேவையும் இந்த விருது பெற உதவியுள்ளதாக குவந்தான் கொலும்பியா மருத்துவமனையின் அவசர சிகிச்சைப் பிரிவில் பணியாற்றிவரும் அவர் தெரிவித்தார்.

இந்த நிகழ்ச்சியில் மனித வள அமைச்சர் சிவக்குமார் உட்பட அமைச்சின் உயர் அதிகாரிகளும் கலந்துகொண்டனர்.

 Tags
Dedicated

doctor

honoured


உலகின் மிகச் சிறந்த நாடுகள் பட்டியலில், மலேசியாவுக்கு 38-வது இடம்

பேங்கோக், செப் 10 – 2023-ஆம் ஆண்டுக்கான உலகின் 87 சிறந்த நாடுகளின் பட்டியலில்,

மலேசியா 38-வது இடத்தைப் பெற்றுள்ளது.

US News & World இந்தப் பட்டியலை வெளியிட்டுள்ளது. பல்வேறு அளவீடுகளின் அடிப்படையில், நாடுகளின் உலகளாவிய செயல்திறனை அடிப்படையாக கொண்டு அந்த தரநிலை மதிப்பிடப்பட்டுள்ளது.

பட்டியலில், சுவிட்சர்லாந்து முதல் இடத்தை பிடித்துள்ள வேளை ; கனடா, ஸ்வீடன், ஆஸ்திரேலியா, அமெரிக்கா, ஜப்பான், ஜெர்மனி, நியூசிலாந்து, யுனைடெட் கிங்டம் மற்றும் நெதர்லாந்து ஆகிய நாடுகள் முறையே அடுத்தடுத்த இடங்களை வகிக்கின்றன.

ஆசியான் நாடுகளில், சிங்கப்பூர் 16-வது இடத்திலும், தாய்லாந்து 29-வது இடத்திலும், இந்தோனேசியா 41-வது இடத்திலும், பிலிப்பைன்ஸ் 43-வது இடத்திலும், வியட்நாம் 44-வது இடத்திலும், கம்போடியா 64-வது இடத்திலும், மியன்மார் 80-வது இடத்திலும் உள்ளன.

ஈரான் ஆகக் கடைசியாக 87-வது இடத்தை பிடித்துள்ளது

 Tags
‘Best Countries In The World’

87 countries

malaysia

ranked 38th


பள்ளியில் மீண்டும் பாதரசக் கசிவு ; துப்புரவு பணிகளில் ஈடுபட்ட தீயணைப்பு வீரர்கள்

சபாவிலுள்ள, இடைநிலைப் பள்ளி ஒன்றில், உடைந்த தெர்மோமீட்டரில் இருந்து கசிந்த பாதரசத்தை சுத்தம் செய்ய தீயணைப்பு மீட்புப் படை உறுப்பினர்களுக்கு அவசர அழைப்பு விடுக்கப்பட்டது.

கடந்த ஆகஸ்ட்டு மாதம் தொடங்கி, சபாவிலுள்ள இடைநிலைப்பள்ளிகளில், பாதரசம் கசிவு தொடர்பில் பதிவுச் செய்யப்பட்டிருக்கும் ஏழாவது சம்பவம் அதுவாகும்.

அந்த கசிவு தொடர்பில், நேற்று காலை மணி 8.39 வாக்கில், தீயணைப்பு மீட்புத் துறைக்கு அவசர அழைப்பு விடுக்கப்பட்டதாக, அதன் பேச்சாளர் ஒருவர் தெரிவித்தார்.

பள்ளி அறிவியல் கூடத்தில், உடைந்த தெர்மோமீட்டரில் இருந்து கசிந்த பாதரசத்தை, காலை மணி 9.14 வாக்கில் தீயணைப்பு மீட்புப் படை வீரர்கள் முழுமையாக சுத்தம் செய்தனர். அச்சம்பவத்தில் யாரும் காயமடையவில்லை.

 Tags
another mercury

clean up

Firemen

spill at school


பாஸ் இளைஞரணியின் ராணுவ பாணியிலான அணிவகுப்பு; உள்துறை அமைச்சு கண்டனம்

கோலாலம்பூர், பிப் 20 – திரெங்கானு பாஸ் இளைஞரணி நடத்திய ராணுவ பாணியிலான அணிவகுப்பை உள்துறை அமைச்சு கண்டித்திருக்கின்றது.

அதுபோன்ற அணிவகுப்பு பொருத்தமற்றது என்பதோடு, பொது மக்களிடையே கலக்கத்தை ஏற்படுத்துமென உள்துறை அமைச்சர் Saifuddin Nasution தெரிவித்தார்.

கடந்த பொதுத் தேர்தல் முடிந்து மதம், சமயம், உரிமை குறித்த சர்ச்சைகள் நாட்டில் இன்னும் ஓயவில்லை.

எனவே, நிலைமையை மேலும் மோசமாக்கும் வகையிலான பொறுப்பற்ற எந்த செயலிலும் ஈடுபட வேண்டாமென , அனைத்து தரப்பையு அமைச்சர் கேட்டுக் கொண்டார்.

திரெங்கானு , Setiu-வில் வால், ஈட்டி, தற்காப்பு கவசம் போன்ற மாதிரி ஆயுதங்களை ஏந்தி கொண்டு , அம்மாநில பாஸ் இளைஞர் அணியினர் நடத்திய அணிவகுப்பு தொடர்பான படங்கள், நேற்று தொடங்கி, சமூக வலைத்தளங்களில் அதிகம் பகிரப்பட்டு மக்களின் பேசுபொருளாகியுள்ளது.


இடியுடன் கூடிய கன மழை ; மரங்கள் விழுந்து கார்களும் வீடுகளும் சேதம்

கோலாலம்பூர், மார்ச் 21 – Damansara Damai , Jalan Ipoh, Sungai Buloh ஆகிய பகுதிகளில் , நேற்றிரவு ஏற்பட்ட இடியுடன் கூடிய கனமழையில் , மரங்கள் விழுந்து வீடுகளும், வாகனங்களும் சேதமடைந்தன.

பெட்டாலிங் ஜெயா, Damansara Damai- யில் உள்ள Taman Desariang- கில் வீடமைப்பு பகுதியில், 15 மரங்கள் சாய்ந்து , 7 வீடுகள் சேதமடைந்ததாக சிலாங்கூர் தீயணைப்பு மீட்பு படையின் இயக்குநர் Morni Mamat தெரிவித்தார்.

இவ்வேளையில் சாலையோரத்தில் நிறுத்தி வைக்கப்பட்டிருந்த 6 வாகனங்கள் சேதமடைந்ததாகவும், விழுந்த மரங்களை அகற்றும் பணிகள் மேற்கொள்ளப்பட்டிருப்பதாகவும் அவர் கூறினார்.

இதனிடையே, Jalan Ipoh, Sungai Buloh ஆகிய பகுதிகளிலும் , கார்களின் மீது மரங்கள் விழுந்திருப்பதாக அவசர அழைப்புகள் வந்ததாக அவர் குறிப்பிட்டார்.

 Tags
damaged by falling trees

due to heavy rain

houses

In Selangor

Thunderstorms

Vehicles


திருமணமான  பெண்களுக்கான  உலகளாவிய  சுற்றுலா அழகியாக  சங்கிட் கவுர் தேர்வு

கோலாலம்பூர், ஏப் 24 – திருமணமான பெண்களுக்கான உலகாளவிய சுற்றுலா அழகியாக இரு பிள்ளைகளுக்கு தாயான சங்கிட் கவுர் தேர்ந்தெடுக்கப்பட்டார். இந்த விருதை வென்ற முதல் மலேசியர் என்ற பெருமையையும் அவர்ர் பெற்றார். தமது 41 ஆவது பிறந்த நாளை கொண்டாடுவதற்கு ஒரு நாளுக்கு முன் தாய்லாந்து

Nong Khai யில் நடைபெற்ற அனைத்துலக சுற்றுலா அழகிப் போட்டியில் அவர் இந்த விருதை வென்றார். Youtube, முகநூல் மற்றும் இண்ஸ்டாகிராமில் நேரலையாக நடைபெற்ற அந்த MRS Global Tourism 2023 போட்டியை சுமார் 25 லட்சம் ரசிகர்கள் கண்டனர். மலேசிய சுற்றுலா திருமதி அழகியாகவும் வெற்றி பெற்றவருமான ஈப்போவைச் சேர்ந்த சங்கிட் கவுர் ஆசிய பசிபிக் பல்கலைக்கழகத்தின் கல்வி ஆலோகராக இருந்து வருகிறார். நமக்கு பிடித்தமான எந்த துறையாக இருந்தாலும் அதில் முழு ஈடுபாடு மற்றும் ஆர்வத்தோடு ஈடுபட்டால் வெற்றி பெறமுடியும் என 14 மற்றும் 11 வயதுடைய இரு மகன்களை கொண்டவருமான சங்கிட் தெரிவித்தார். மக்கள் வசிக்கக்கூடிய மற்றும் வருகை புரியக்கூடிய இடங்களை அறிமுகப்படுத்தும் திட்டத்தில் ஈடுபடப் போவதாக அவர் கூறினார்.

 Tags
celebration

double

for Malaysian

mother

of two


ஆற்றில் குளித்துக் கொண்டிருந்தபோது காணாமல்போன மூவரை தேடும் பணி இன்று தொடர்கிறது

சிபு, அக் 16 – சிபுவில் சுங்கை பாதாங் லஸ்ஸாவில் குளித்துக்கொண்டிருந்தபோது வேகமான நீரோட்டத்தினால் அடித்துச் சென்றதால் காணாமல்போன மூன்று பதின்ம வயதினரை தேடும் நடவடிக்கை இன்று தொடர்ந்து மேற்கொள்ளப்படுகிறது. இருள் சூழ்ந்ததால் நேற்றிரவு மணி 7. 45 அளவில் அந்த மூவரையும் தேடும் நடவவடிக்கையை தீயணைப்பு விரர்கள் , போலீஸ்,

பொது தற்காப்பு படை மற்று கிராமவாசிகள் நிறுத்தினர். காணாமல்போன மூவரும் 13 வயதுடையவர்கள் என என சரவா தீயணைப்பு மற்றும் மீட்புக் குழு மையத்தின் பேச்சாளர் ஒருவர் தெரிவித்தார்.

 Tags
3 remaja

di Sibu

dihanyut arus deras

ketika mandi sungai


பிரதமர் டத்தோஸ்ரீ அன்வார் இன்று சிங்கப்பூர் பயணம்

கோலாலம்பூர், செப் 13 – பிரதமர் டத்தோஸ்ரீ அன்வார் இப்ராஹிம் இன்று சிங்கப்பூருக்கு வருகை புரிவார் என வெளியுறவு அமைச்சு வெளியிட்ட அறிக்கையில் தெரிவித்திருக்கிறது. சிங்கப்பூர் பிரதமர் லீ சியென் லூங்கும் அவரது துணைவியாரும் அன்வாரையும் அவரது துணைவியார் டத்தோஸ்ரீ டாக்டர் வான் அஸிஸா வான் இஸ்மாயிலையும் வரவேற்பார்கள். இன்று மாலையில் சிங்கப்பூர் பிரதமர் தம்பதியருடன் அன்வாரும் டாக்டர் வான் அஸிஸாவும் தேநீர் விருந்து உபசரிப்பில் கலந்துகொள்வர். ஆசிய ‘Miken’ அமைப்பின் உச்சநிலைக் கூட்டத்தில் நிதியமைச்சருமான டத்தோஸ்ரீ அன்வார் உரையாற்றவிருக்கிறார். அன்வாருடன் முதலீடு, வர்த்தக தொழில்துறை அமைச்சர் தெங்கு டத்தோஸ்ரீ ஜஃப்ருல் தெங்கு அப்துல் அஜீஸ், வெளியுறவு அமைச்சர் டாக்டர் ஜமாரி அப்துல் காதிர் ஆகியோரும் சிங்கப்பூருக்கு செல்வர் என பெர்னாமா தகவல் வெளியிட்டது.

 Tags
anwar

esok

lawat Singapura